sagorsarker/bangla-wikipedia huggingface dataset:
বোইজি, আইডাহো

বোইজি () মার্কিন যুক্তরাষ্ট্রের আইডাহো রাজ্যের রাজধানী ও সর্বাধিক জনবহুল শহর এবং অ্যাডা কাউন্টির কাউন্টি আসন। এটি দক্ষিণ-পশ্চিমাঞ্চলীয় আইডাহোর বোইজি নদীর তীরে অরেগন সীমান্তের ৪১ মাইল (৬৬ কিমি) পূর্বে ও নেভাডা সীমান্তের ১১০ মাইল (১৭৭ কিমি) উত্তরে অবস্থিত। শহরের কেন্দ্রস্থল বা ডাউনটাউন অঞ্চলটির উচ্চতা সমুদ্রপৃষ্ঠ থেকে ২,৭০৪ ফুট (৮২৪ মি)। শহরটির আনুমানিক জনসংখ্যা ২০২০ সালের হিসাবে ২,৪০,৩৮০ জন ছিল।
ট্রেজার ভ্যালি নামে পরিচিত বোইজি মহানগর অঞ্চলটিতে ৭,৪৯,২০২ জনের সমন্বিত জনসংখ্যার সাথে পাঁচটি কাউন্টি অন্তর্ভুক্ত রয়েছে, যা আইডাহো সর্বাধিক জনবহুল মহানগর। মহানগর অঞ্চলটিতে রাজ্যের তিনটি বৃহত্তম শহর বোইজি, নামপা ও মেরিডিয়ান অন্তর্ভুক্ত রয়েছে। বোইজি মার্কিন যুক্তরাষ্ট্রের ৮০ম সর্বাধিক জনবহুল মহানগর পরিসংখ্যান অঞ্চল।
ডাউনটাউন বোইজি হল সাংস্কৃতিক কেন্দ্র এবং অনেকগুলি ছোট ব্যবসা ও কিছু মাঝারি সুউচ্চতা সম্পন্ন ভবনের এলাকা। এই অঞ্চলে বিভিন্ন ধরনের দোকান ও পছন্দের খাবার রয়েছে। কেন্দ্রীয়ভাবে, ৮ম স্ট্রিটে ফুটপাতের ক্যাফে ও রেস্তোঁরা সহ একটি পথচারী অঞ্চল রয়েছে। আশেপাশে অনেকগুলি স্থানীয় রেস্তোঁরা, বার ও বুটিক রয়েছে। এই অঞ্চলে বাস্ক ব্লকও রয়েছে, যা বোইজির বাস্ক ঐতিহ্যকে প্রদর্শন করে। ডাউনটাউন বোইজির প্রধান আকর্ষণগুলির মধ্যে আইডাহো স্টেট ক্যাপিটল, ক্যাপিটল বুলেভার্ড ও মেইন স্ট্রিটের কোণে ক্লাসিক মিশরীয় থিয়েটার, জুলিয়া ডেভিস পার্কের সামনের ক্যাপিটলের বোইজি কলা যাদুঘর এবং জুলিয়া ডেভিস পার্কের মাঠের বোইজি চিড়িয়াখানা অন্তর্ভুক্ত রয়েছে।
গংগাচড়া সরকারি কলেজ

গংগাচড়া সরকারি কলেজ রংপুর জেলার গংগাচড়া উপজেলার একটি সরকারি মহাবিদ্যালয়। উপজেলার একমাত্র সরকারি কলেজ। 
গংগাচড়াবাসীর জেনারেল মাধ্যমে উচ্চ শিক্ষার প্রথম পাদপীট হচ্ছে এই সরকারি কলেজ। ১৯৯০খ্রি. কলেজটি উচ্চ মাধ্যমিক হিসেবে চালু হয়। পরে ১৯৯৬ সালে এটাকে ডিগ্রী লেভেলে নিয়ে আসা হয়। এখানে ২০১৩ সাল থেকে অনার্স চালু আছে। কলেজটি প্রতিষ্ঠার ক্ষেত্রে যাদের অবদান রয়েছে তাঁরা হলেন-করিম উদ্দিন ভরসা (এম.পি.), মোস্তফা কামাল (চেয়ারম্যান), আলী মো. জাফর টফি (সাবেক উপজেলা চেয়ারম্যান), আব্দুল জব্বার (ব্যবসায়ী), আবুল কাশেম (এডভোকেট), মজিদুর রহমান লাল (শিক্ষক) প্রমুখ। কলেজটির একাডেমিক কার্যক্রম সামনের দিকে এগিয়ে নিতে সর্বপ্রথম অধ্যক্ষের দায়িত্ব পালন করেন খতিব উদ্দিন আহমেদ। 
সুযোগ্য গভর্ণিং বডির পরিচালনায় একজন ভারপ্রাপ্ত অধ্যক্ষের মাধ্যমে এ সরকারি কলেজটি পরিচালিত হয়ে আসছে।
বর্তমানে কলেজটিতে ইন্টার লেভেলে ২৩টি বিষয়, ডিগ্রী লেভেলে ১৬টি বিষয় এবং অনার্স লেভেলে ৮টি বিষয়ে ক্লাস চালু আছে। অনার্সের বিষয়গুলো হচ্ছে-বাংলা, রাষ্ট্রবিজ্ঞান, অর্থনীতি, ব্যবস্থাপনা, হিসাববিজ্ঞান, ইতিহাস, ই:ইতিহাস ও উদ্ভিদবিজ্ঞান।
কলেজের মোট জমির পরিমাণ ৭.৬৯ একর।
প্রতিবছর কৃতিত্বের সাথে অনেক ছাত্র-ছাত্রী পাশ করে। পাশের হার ৮৫%।
ছাত্র কালো প্যান্ট ও সাদা শার্টি এবং ছাত্রী সাদা পায়জামা, কামিজ আকাশি রঙ এবং ওড়না সাদা। ছাত্র-ছাত্রীর আইডি কার্ড রাখা আবশ্যক।
কলেজে রয়েছে ১টি তিন তলা এবং ১টি চার তলা একাডেমিক ভবন ও টিনশেডে মসজিদ। রয়েছে বিশাল লাইব্রেরী, বিজ্ঞান ল্যাবরেটরি, কম্পিউটার ল্যাব, বিশাল খেলার মাঠ ও একটি বড় পুকুর।
৫৯ নং ওয়ার্ড, কলকাতা পৌরসংস্থা

৫৯ নং ওয়ার্ড, কলকাতা পৌরসংস্থা, ভারতের পশ্চিমবঙ্গ রাজ্যের কলকাতা পৌরসংস্থার ৭ নং বরোতে একটি প্রশাসনিক বিভাগ। মধ্য কলকাতার বেনিয়াপুকুর, গোবরা এবং ট্যাংরা (সীল লেন) এর কিছু অংশ জুড়ে এর অবস্থান।
৫৯ নং ওয়ার্ডের উত্তরে ক্রিস্টোফার রোডের সীমানা; পূর্ব দিকে গোবিন্দ চন্দ্র খটিক রোড এবং তোপসিয়া রোড (দক্ষিণ); দক্ষিণে গরিয়াপাড়া রোড, তোপসিয়া রোড (দক্ষিণ), তিলজলা রোড এবং গোরাচাঁদ রোড; এবং পশ্চিমে তোপসিয়া রোড (দক্ষিণ), তিলজলা রোড এবং ড. সুন্দরী মোহন অ্যাভিনিউ।
ওয়ার্ডটি কলকাতা পুলিশের বেনিয়াপুকুর এবং তোপসিয়া থানার এখতিয়ারে। 
কড়েয়া মহিলা থানা দক্ষিণ-পূর্ব বিভাগের অধীনে সমস্ত পুলিশ থানাগুলির অধিকার রয়েছে, অর্থাৎ তোপসিয়া, বেনিয়াপুকুর, বালিগঞ্জ, গড়িয়াহাট, লেক, কড়েয়া, রবীন্দ্র সরোবর এবং তিলজলা। 
ওয়ার্ডটি একটি সিটি মিউনিসিপাল কর্পোরেশন কাউন্সিল নির্বাচনী অঞ্চল গঠন করে এবং এটি এন্টালি বিধানসভা কেন্দ্রর অংশ ।
হারিস সেফেরোভিচ

হারিস সেফেরোভিচ (, ; জন্ম: ২২ ফেব্রুয়ারি ১৯৯২) হলেন একজন সুইজারল্যান্ডীয় পেশাদার ফুটবল খেলোয়াড়। তিনি বর্তমানে পর্তুগালের পেশাদার ফুটবল লিগের শীর্ষ স্তর প্রিমেইরা লিগার ক্লাব বেনফিকা এবং সুইজারল্যান্ড জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় এবং দ্বিতীয় আক্রমণভাগের খেলোয়াড় হিসেবে খেলে থাকেন।
২০০৭ সালে, সেফেরোভিচ সুইজারল্যান্ড অনূর্ধ্ব-১৭ দলের হয়ে সুইজারল্যান্ডের বয়সভিত্তিক পর্যায়ে অভিষেক করেছিলেন। প্রায় ৬ বছর যাবত সুইজারল্যান্ডের বয়সভিত্তিক দলের হয়ে খেলার পর, তিনি ২০১৩ সালে সুইজারল্যান্ডের হয়ে আন্তর্জাতিক পর্যায়ে অভিষেক করেছেন; সুইজারল্যান্ডের জার্সি গায়ে তিনি এপর্যন্ত ৭৪ ম্যাচে ২১টি গোল করেছেন। তিনি সুইজারল্যান্ডের হয়ে এপর্যন্ত ২টি ফিফা বিশ্বকাপ (২০১৪ এবং ২০১৮) এবং ২টি উয়েফা ইউরোপীয় চ্যাম্পিয়নশিপে (২০১৬ এবং ২০২০) অংশগ্রহণ করেছেন।
ব্যক্তিগতভাবে, সেফেরোভিচ বেশ কিছু পুরস্কার জয়লাভ করেছেন, যার মধ্যে.২০১৮–১৯ মৌসুমে প্রিমেইরা লিগার শীর্ষ গোলদাতা এবং ২০১৯ সালে বর্ষসেরা সুইজারল্যান্ডীয় ফুটবলারের পুরস্কার জয় অন্যতম। দলগতভাবে, সেফেরোভিচ এপর্যন্ত ৪টি শিরোপা জয়লাভ করেছেন, যার মধ্যে ৩টি বেনফিকার হয়ে এবং ১টি সুইজারল্যান্ডের বয়সভিত্তিক দলের হয়ে জয়লাভ করেছেন।
হারিস সেফেরোভিচ ১৯৯২ সালের ২২শে ফেব্রুয়ারি তারিখে সুইজারল্যান্ডের সুর্সিতে জন্মগ্রহণ করেছেন এবং সেখানেই তার শৈশব অতিবাহিত করেছেন। মূলত সেফেরোভিচের পরিবার বসনিয়া ও হার্জেগোভিনার সানস্কি মোস্টে (তৎকালীন যুগোস্লাভিয়া সমাজতান্ত্রিক যুক্তরাষ্ট্রীয় প্রজাতন্ত্রের বসনিয়া ও হার্জেগোভিনার সমাজতান্ত্রিক প্রজাতন্ত্র) বসবাস করতেন, তারা ১৯৮০-এর দশকের শেষের দিকে সুইজারল্যান্ডে অভিবাসিত হয়েছিলেন। তিনি বসনিয়াক বংশোদ্ভূত এবং একজন মুসলিম।
২০২০ সালের ২৮শে ডিসেম্বর তারিখে, কোভিড-১৯ পরীক্ষায় সেফেরোভিচের ইতিবাচক ফলাফল এসেছিল।
অ্যামাজন স্ট্যান্ডার্ড আইডেন্টিফিকেশন নাম্বার

অ্যামাজন স্ট্যান্ডার্ড আইডেন্টিফিকেশন নাম্বার (এএসআইএন) হল আমাজন ডটকম ও এর অংশীদারদের কর্তৃক নির্ধারিত একটি ১০ অক্ষরের আলফানিউমেরিক মৌলিক শনাক্তকারী। এটি অ্যামাজনে পণ্য সনাক্তকরণের জন্য ব্যবহৃত হয়।
আমাজন ডটকমে বিক্রি হওয়া প্রতিটি পণ্যকে একটি মৌলিক এএসআইএন দেওয়া হয়। ১০ সংখ্যার আইএসবিএনের বইগুলির জন্য, আইএসবিএন এবং এএসআইএন একই। কোনও বইয়ের কিন্ডল সংস্করণ আইএসবিএনকে এএসআইএন হিসেবে ব্যবহার করে না, যদিও কোনও কোনও বইয়ের বৈদ্যুতিক সংস্করণটির নিজস্ব আইএসবিএন থাকতে পারে। এএসআইএন, অ্যামাজন ওয়েবসাইটে পণ্যের বিস্তারিত পৃষ্ঠার ইউআরএলের একটি অংশ গঠন করে।
যদি কেউ অ্যামাজনের কোনও পণ্যের এএসআইএন জেনে থাকে, তবে নিচের ইউআরএলটি যুক্ত করে এর অ্যামাজন পৃষ্ঠাটি বের করা যায়:
এখানে অংশটি পরিবর্তিত হবে।
ক্রিস্তিয়ানো রোনালদোর আন্তর্জাতিক গোলের তালিকা

ক্রিস্তিয়ানো রোনালদো একজন পর্তুগিজ পেশাদার ফুটবলার যিনি পর্তুগাল জাতীয় দলে ফরোয়ার্ড হিসেবে খেলে থাকেন।
শাইয়েন, ওয়াইয়োমিং

শাইয়েন যুক্তরাষ্ট্রের ওয়াইয়োমিং রাজ্যের রাজধানী ও সর্বাধিক জনবহুল শহর। এটি লারামি কাউন্টি জুড়ে বিস্তৃত শাইয়েন মহানগর পরিসংখ্যান অঞ্চলের প্রধান শহর। মার্কিন জনগণনা ব্যুরোর হিসাব অনুযায়ী ২০১৯ সালে শহরটির অনুমানিক জনসংখ্যা ৬৪,২৩৫ জন ছিল।
এটি বিস্তৃত দক্ষিণী রকি মাউন্টেন ফ্রন্টের উত্তরাঞ্চলীয় প্রান্তিক, যেটি নিউ মেক্সিকোর আলবুকার্ক পর্যন্ত প্রসারিত এবং দ্রুত বর্ধমান ফ্রন্ট রেঞ্জ আরবান করিডোরের মধ্যে অন্তর্ভুক্ত। শাইয়েন ক্রো ক্রিক ও ড্রাই ক্রিকে অবস্থিত। শাইয়েন মহানগর অঞ্চলে ২০১০ সালে জনসংখ্যা ৯১,৭৩৮ জন ছিল, যা মহানগরটিকে যুক্তরাষ্ট্রের ৩৫৪-জনবহুল মহানগর অঞ্চলে পরিণত করে। মহানগরের জনসংখ্যা ২০১৯ সালে বৃদ্ধি পেয়ে ৯৯,৫০০ জন হয়।
রাজ্যের দক্ষিণ-পূর্ব কোণে অবস্থিত, শাইয়েন দেশের মধ্যে সবচেয়ে কম 'রাজ্যের কেন্দ্রীয় স্থলে' অবস্থিত রাজ্য রাজধানীসমূহের মধ্যে একটি (কার্সন সিটি, নেভাডা; জুনও, আলাস্কা এবং টাপিকা, কানসাসের মত শহরসমূহের সাথে একত্রে)।
মার্কিন যুক্তরাষ্ট্রের আদমশুমারি ব্যুরো অনুসারে, শহরের মোট আয়তন ২৪.৬৩ বর্গমাইল (৬৩.৭৯ বর্গকিমি), যার মধ্যে ২৪.৫২ বর্গমাইল (৬৩.৫১ বর্গকিমি) ভূমিভাগ ও ০.১১ বর্গমাইল (০.২৮ বর্গকিমি) জলভাগ।
২০১০-এর আদমশুমারি অনুসারে, শহরে ৫৯,৪৬৭ জন মানুষ, ২৫,৫৫৮ জন গৃহমালিক ও ১৫,২৭০ টি পরিবার বসবাস করে। জনসংখ্যার ঘনত্ব প্রতি বর্গমাইলে ২,৪২৫.২ জন (৯৩৬.৪ জন/বর্গকিমি)। প্রতি বর্গমাইলে গড়ে ১,১১২.৭ এর (৪২৯.৬ জন/বর্গকিমি) ঘনত্বে ২৭,২৮৪ টি আবাসন ইউনিট রয়েছে। 
শহরটির বর্ণগত পরিসংখ্যান অনুসারে মোট জনসংখ্যার মধ্যে ৮৭.৪৪% ইউরোপিয়ান আমেরিকান, ২.৮৮% আফ্রিকান আমেরিকান, ০.৯৬% নেটিভ আমেরিকান, ১.২৪% এশীয়, ০.২০% প্রশান্ত মহাসাগরীয় দ্বীপবাসী, ৪.০% অন্যান্য জাতি এবং ৩.২৮% দুই বা ততোধিক বর্ণের থেকে ছিল। যে কোনও জাতির হিস্পানিক বা লাতিনো জনসংখ্যার ১৪.৪৫% ছিল।
এম আলাউদ্দিন

মুহাম্মদ আলাউদ্দিন একজন বাংলাদেশী রসায়নবিদ এবং বিশ্ববিদ্যালয়ের অধ্যাপক। তিনি ২০০৯ সালের মার্চ থেকে ডিসেম্বর ২০১২ পর্যন্ত ইসলামী বিশ্ববিদ্যালয়, বাংলাদেশের দশম উপাচার্য ছিলেন। তিনি একই বিশ্ববিদ্যালয়ের ফলিত রসায়ন ও রাসায়নিক প্রকৌশল বিভাগের অধ্যাপক। তিনি যুক্তরাজ্যের রয়্যাল সোসাইটি অফ কেমিস্ট্রি এর এমআরএসসি বা আজীবন সদস্য।
আলাউদ্দিন রাজশাহী বিশ্ববিদ্যালয় থেকে রসায়নে স্নাতক এবং স্নাতকোত্তর ডিগ্রি এবং কানাডার সাসকাচোয়ান বিশ্ববিদ্যালয় থেকে পিএইচডি ডিগ্রি অর্জন করেছেন।
কর্মজীবনে তিনি ইসলামী বিশ্ববিদ্যালয়, বাংলাদেশের ফলিত রসায়ন ও রাসায়নিক প্রকৌশল বিভাগের অধ্যাপক ছিলেন। তিনি ১৯৯৫ সালে এই বিভাগের প্রতিষ্ঠাকালীন সভাপতি ছিলেন এবং ১৯৯৯ সালে তিনি জৈবপ্রযুক্তি এবং বংশাণু প্রকৌশল বিভাগে এক বছরেরও বেশি সময় ধরে সভাপতির দায়িত্ব পালন করেছিলেন।
৯ মার্চ ২০০৯ সালে আলাউদ্দিনকে ইসলামী বিশ্ববিদ্যালয়, বাংলাদেশের উপাচার্য নিযুক্ত করা হয়, তিনি উপাচার্যের দায়িত্ব পালনকালে এমএ ওয়াজেদ মিয়া বিজ্ঞান ভবন, শেখ হাসিনা হল এবং কেন্দ্রীয় শহীদ মিনার প্রতিষ্ঠা করেছিলেন। এ সময় বিশ্ববিদ্যালয়ের রাজনৈতিক ও সার্বিক পরিস্থিতি ছিল সঙ্কটাপন্ন। ২০১২ সালে ইসলামী বিশ্ববিদ্যালয় শিক্ষক সমিতির উপাচার্য আলাউদ্দিন ও উপ-উপাচার্য কামাল উদ্দিনের বিরুদ্ধে দুর্নীতির ও স্বজনপ্রীতির অভিযোগ করেন এবং শিক্ষক ধর্মঘট শুরু করেন। এরফলে ২০১২ সালের ডিসেম্বর মাসে উপাচার্য ও ২০১৩ সালের জানুয়ারি মাসে উপ-উপাচার্য অপসারিত হন।
সতীশ শিবলিঙ্গম

সতীশ শিবলিঙ্গম (জন্ম: ২৩শে জুন ১৯৯২) একজন ভারতীয় ভারোত্তোলক যিনি পুরুষদের ৭৭ কেজি বিভাগে ২০১৪ ও ২০১৮ কমনওয়েলথ গেমসে স্বর্ণপদক জিতেছিলেন। রাহুল দ্রাবিড় অ্যাথলিট মেন্টরশিপ প্রোগ্রামের মাধ্যমে তাঁকে গোস্পোর্টস ফাউন্ডেশন তাকে সহায়তা দেয়।
সতীশ তামিলনাড়ুর ভেলোর জেলার সাতুবাচারিতে জন্মগ্রহণ করেন ১৯৯২ সালের ২৩শে জুন। তাঁর বাবা শিবলিঙ্গম প্রাক্তন সেনা সদস্য যিনি জাতীয় পর্যায়ে স্বর্ণপদক জিতেছিলেন এবং এখন ভেলোরের ভিআইটি বিশ্ববিদ্যালয়ে কর্মরত রয়েছেন। সতীশ তাঁর স্কুল পড়াশোনা সাতুবাছড়ির সরকারী উচ্চ মাধ্যমিক বিদ্যালয়ে করেছিলেন। তিনি দক্ষিণ রেলওয়ে চেন্নাইয়ে কাজ করেন। 
২০১৮ কমনওয়েলথ গেমসে তিনি ৭৭ কেজি বিভাগে স্বর্ণপদক জিতেছিলেন। তিনি স্ন্যাচ বিভাগে ১৪৪ কেজি উত্তোলন করেন এবং ক্লিন ন জার্ক বিভাগে ১৭৩ কেজি উত্তোলন করে স্বর্ণপদক জেতেন। 
২০১৪ কমনওয়েলথ গেমসে, সতীশ পুরুষদের ৭৭ কেজি বিভাগে স্ন্যাচ বিভাগে ১৪৯ কেজি উত্তোলন করেন এবং ক্লিন এন জার্ক বিভাগে ১৭৯ কেজি উত্তোলন করে মোট ৩২৮ কেজি উত্তোলন করেন এবং স্বর্ণপদক জেতেন। স্ন্যাচ বিবাহগে তিনি একটি নতুন গেমস রেকর্ড স্থাপন করেন । 
সতীশ পুরুষদের ৭৭ কেজি বিভগাএ ২০১৬ রিও অলিম্পিকের জন্য যোগ্যতা অর্জন করেছিলেন, যেখানে তিনি ১৪ জন ভারোত্তোলকের মধ্যে একাদশ স্থানে প্রতিযোগিতা শেষ করেন। 
"কমনওয়েলথ গেমস" 
"কমনওয়েলথ চ্যাম্পিয়নশিপস"
হরিচাঁদ গুরুচাঁদ বিশ্ববিদ্যালয়

হরিচাঁদ গুরুচাঁদ বিশ্ববিদ্যালয় পশ্চিমবঙ্গের উত্তর ২৪ পরগনা জেলার চাঁদপাড়ায় প্রতিষ্ঠিত একটি সরকারি বিশ্ববিদ্যালয়। এই বিশ্ববিদ্যালয়টি ২০১৮ সালে প্রতিষ্ঠিত হয়। এটি পশ্চিমবঙ্গ সরকার পরিচালিত একটি গ্রামীণ বিদ্যায়তন বিশিষ্ট বিশ্ববিদ্যালয়। বিশ্ববিদ্যালয়ের বিদ্যায়তনটি চাঁদপাড়ার নিকট দেবীপুর এলাকায় ১১২ নং জাতীয় সড়কের (যশোর রোড বা জাতীয় সড়ক ৩৫) পশ্চিম পাশে অবস্থিত।
বীণাপাণি দেবীর জন্মদিনের শুভেচ্ছা জানাতে ২০১৮ সালের ১৫ নভেম্বর মুখ্যমন্ত্রী মমতা বন্দ্যপাধ্যায় ঠাকুরনগরে ঠাকুর বাড়ি উপস্থিত হন। তিনি ঠাকুরনগরে আয়োজিত একটি জনসভায় হরিচাঁদ গুরুচাঁদ ঠাকুরের নামাঙ্কিত বিশ্ববিদ্যালয় প্রতিষ্ঠার ঘোষণা করেন। ঘোষণার দিনেই প্রস্তাবিত বিশ্ববিদ্যালয়টি তৈরির জন্য চাঁদপাড়ায় কৃষি দফতরের অধিনে থাকা ৮.৮ জমি চিহ্নিত করা হয়। মুখ্যমন্ত্রীর নির্দেশে জেলাশাসক অন্তরা আচার্য ১৫ নভেম্বরেই ওই জমিতে বিশ্ববিদ্যালয় তৈরি-সংক্রান্ত বিজ্ঞপ্তি ফলক স্থাপন করে।
"কন্যাশ্রী বিশ্ববিদ্যালয় আইন, ২০১৮" সহ "হরিচাঁদ গুরুচাঁদ বিশ্ববিদ্যালয় আইন, ২০১৮" পশ্চিমবঙ্গ বিধানসভায় ২০১৮ সালের ২৮ নভেম্বর পাশ হয়। এর পরে পশ্চিমবঙ্গ সরকারের পক্ষ থেকে বিশ্ববিদ্যালয়টি প্রতিষ্ঠা ও বিদ্যায়তন নির্মাণের কার্যক্রম শুরু হয়। তবে ২০১৯ সালের সাধারণ নির্বাচনের পূর্বে হরিচাঁদ গুরুচাঁদ বিশ্ববিদ্যালয় প্রতিষ্ঠার আইন পাশের ঘটনা নিয়ে পশ্চিমবঙ্গের রাজনৈতিক ব্যক্তিবর্গদের মধ্যে বিতর্ক দেখা যায়। রাজ্য বিধানসভার বিরোধী দল বিজেপি'র সভাপতি দিলীপ ঘোষ বিশ্ববিদ্যালয় প্রতিষ্ঠার আইন পাশের ঘটনার উপর প্রশ্ন উত্থাপন করেন, তিনি সংবাদ মাধ্যমকে জানান- “রাজ্যে তৃণমূল ক্ষমতায় আসার এত দিন পরে কেন হরিচাঁদ-গুরুচাঁদের নামে বিশ্ববিদ্যালয় হচ্ছে? মহাপুরুষদের নামে রাজনীতি হচ্ছে।” যদিও শিক্ষামন্ত্রী পার্থ চট্টোপাধ্যায়ের জানান- হরিচাঁদ-গুরুচাঁদ ঠাকুরের নামে বিশ্ববিদ্যালয় তৈরির মাধ্যমে মতুয়া সম্প্রদায়ের 
ধর্মগুরুকে 'স্বীকৃতি' দেওয়া হল।
মমতা বন্দ্যপাধ্যায় ২০১৯ সালের ১১ জানুয়ারি বারাসতের যাত্রা উৎসবে থেকে বিশ্ববিদ্যালয়টির শিলান্যাস করেন। তপন কুমার বিশ্বাস ২০২১ সালের ৩০শে জানুয়ারি হরিচাঁদ গুরুচাঁদ বিশ্ববিদ্যালয়ের প্রথম উপাচার্য হিসাবে যোগদান করেন। বিশ্ববিদ্যালয়ে প্রাথমিক পর্যায়ে বিজ্ঞান, কলা, ও শিক্ষা অনুষদ নিয়ে একাডেমিক কার্যক্রম শুরু হয়।
বিশ্ববিদ্যালয়টি প্রশাসনিক আধিকারিকদের একটি পর্ষদ দ্বারা পরিচালিত হয়। পর্ষদটি বিশ্ববিদ্যালয় ও এর অধিভুক্ত কলেজসমূহের কার্যক্রম ও বিশ্ববিদ্যালয়ের তহবিল পর্যবেক্ষণ করে। তপন কুমার বিশ্বাস বিশ্ববিদ্যালয়ে প্রথম ও বর্তমান উপাচার্য।
হরিচাঁদ গুরুচাঁদ বিশ্ববিদ্যালয়ে ৩ টি অনুষদে মোট ৪ টি বিভাগ রয়েছে। অনুষদসমূহ হল কলা অনুষদ, সাংবাদিকতা ও গণযোগাযোগ অনুষদ ৩ শিক্ষা অনুষদ।
বিশ্ববিদ্যালয়ের অনুষদ ও অনুষদভুক্ত বিভাগসমূহ তালিকা আকারে প্রকাশ করা হল:
স্নাতক কোর্সের জন্য—কলা (বিএ) ও বিজ্ঞান (বিএসসি) শাখায় ভর্তির হতে উচ্চ মাধ্যমিক বিদ্যালয়ের সংশয় পত্র পরীক্ষার ভিত্তিতে বা কোনও সমমানের পরীক্ষার ফলাফলের ভিত্তিতে একাধিক কোর্সে সরাসরি আবেদন করতে পারবেন। শিক্ষার্থীরা তাদের পরীক্ষার ফল ও উপলব্ধ আসনের সংখ্যা অনুযায়ী সংক্ষিপ্ত তালিকাভুক্ত হন। যে কেউ উচ্চ মাধ্যমিক পরীক্ষায় উত্তীর্ণ হওয়ার পাঁচ বছরের মধ্যে আবেদন করতে পারবেন।
বাহাদুর প্রসাদ

বাহাদুর প্রসাদ সিংহ (জন্ম ১লা সেপ্টেম্বর ১৯৬৫) একজন প্রাক্তন ভারতীয় মধ্য দূরত্বের দৌড়বীর। ৫০০০ মিটার দৌড়ের জাতীয় রেকর্ডটি বাহাদুর প্রসাদের অধিকারে রয়েছে। যুক্তরাজ্যের বার্মিংহামে ১৯৯২র ২৭শে জুন ১৩ মিনিট ২৯.৭০ সেকেন্ডে দৌড় শেষ করে এই রেকর্ডটি স্থাপন করেন তিনি। এরপর ১৯৯৫ সালে ২৩ শে ডিসেম্বর, প্রসাদ চেন্নাইয়ের দক্ষিণ এশিয়ান গেমসে ৩: ৩৮.০০ সময় নিয়ে ১৫০০ মিটার জাতীয় রেকর্ড গড়েন, যা ২৩ বছর ধরে অপরাজিত ছিল। 
১৯৯২ সালের বার্সেলোনা অলিম্পিকে ৫০০০ মিটার ইভেন্টে প্রসাদ ভারতের প্রতিনিধিত্ব করেছিলেন যেখানে তিনি হিটে ১৩: ৫০.৭১ সময় কাটিয়েছিলেন। তিনি ১৯৯৬ আটলান্টা অলিম্পিকে ১৫০০ মিটারে অংশ নিয়েছিলেন। প্রথম রাউন্ডে ৩: ৪৬.১৬ এর চেষ্টায় তিনি পঞ্চম হিটে অষ্টম হয়েছিলেন। মধ্যম দূরত্বের দৌড়ে অর্জনের জন্য ১৯৯২ সালে তিনি অর্জুন পুরস্কার পেয়েছিলেন।
বাঘা জাদুঘর

বাঘা জাদুঘর হলো বাংলাদেশের রাজশাহী জেলার বাঘা উপজেলায় অবস্থিত একটি জাদুঘর। এটি ২০১২ সালের জুলাই মাসে প্রতিষ্ঠিত হয় এবং ২০১৫ সালের ৭ মে সর্বসাধারণের জন্য উন্মুক্ত করা হয়।
হাজার বছরের পুরাকীর্তি ও মুসলিম স্থাপত্যের নিদর্শন দিয়ে সাজানো বাঘা জাদুঘর। বাঘার ঐতিহাসিক বাঘা শাহী মসজিদ ও বিশাল দীঘিকে ঘিরে আগত দর্শনার্থীদের পর্যটন সুবিধা বৃদ্ধিসহ অতীতের হারানো ঐতিহ্য ফিরিয়ে আনতে বাঘার বিশাল দীঘির পশ্চিম পাড়ে ও হযরত শাহ আব্দুল হামিদ দানিশমন্দের মাজারের উত্তর দিকে বাংলাদেশ প্রত্নতত্ত্ব অধিদপ্তর ২০১১ সালের জুন মাসে ৬২ লাখ টাকা ব্যয়ে এই জাদুঘরের নির্মাণকাজ শুরু করে। এর নির্মাণকাজ শেষ হয় ২০১২ সালের জুলাই মাসে এবং জনসাধারণের জন্য উন্মুক্ত করা হয় ২০১৫ সালের ৭ই মে।
গ্রীষ্মকালে সকাল ১০টা থেকে সন্ধ্যা ৬টা পর্যন্ত খোলা থাকে। মাঝখানে দুপুর ১:০০টা থেকে ১:৩০ পর্যন্ত আধঘণ্টার জন্যে বন্ধ থাকে। আর শীতকালে সকাল ৯:০০টা থেকে বিকেল ৫:০০টা পর্যন্ত খোলা থাকে। শীতকালেও দুপুর ১:০০টা থেকে ১:৩০টা পর্যন্ত বন্ধ থাকে। তবে, শুক্রবারে জুম্মার নামাজের জন্যে সাড়ে বারোটা থেকে তিনটা পর্যন্ত জাদুঘর বন্ধ থাকে। রবিবার সাধারণ ছুটি এবং সোমবার বেলা ২:০০টা থেকে খোলা হয়। এছাড়াও সরকারি বিশেষ দিবসগুলোতে জাদুঘর খোলা থাকে।
জাদুঘরের মূল ফটকের পাশেই রয়েছে টিকেট কাউন্টার। জন প্রতি টিকিটের দাম পনেরো টাকা; তবে পাঁচ বছরের কম বয়সী শিশুদের জন্য টিকেটের প্রয়োজন নেই। মাধ্যমিক পর্যায়ের শিশু-কিশোরদের জন্য প্রবেশমূল্য নির্ধারিত করা হয়েছে ৫ টাকা। সার্কভুক্ত বিদেশি দর্শনার্থীর জন্যে প্রবেশমূল্য পঞ্চাশ টাকা এবং অন্যান্য বিদেশি দর্শকদের জন্য প্রবেশমূল্য দুইশত টাকা।
রাজশাহী জেলা শহর হতে বাসে করে বাঘা বাস টার্মিনাল এবং সেখান থেকে রিকশা বা ভ্যানে করে বাঘা জাদুঘরে যাওয়া যায়।
জন ফ্রান্সিস (মুষ্টিযোদ্ধা)

জন ফ্রান্সিস (জন্ম ২৪শে এপ্রিল ১৯৬৫) একজন ভারতীয় মুষ্টিযোদ্ধা। তিনি ১৯৮৮ সালের গ্রীষ্মকালীন অলিম্পিকে পুরুষদের ফেদার ওয়েট ইভেন্টে অংশ নিয়েছিলেন।
মনোজ পিঙ্গালে

মনোজ পিঙ্গালে (জন্ম ২২শে অক্টোবর ১৯৬৭) একজন প্রাক্তন ভারতীয় বক্সার । তিনি ১৯৮৮ গ্রীষ্মকালীন অলিম্পিকে পুরুষদের ফ্লাইওয়েট ইভেন্টে অংশ নিয়েছিলেন। 
মুষ্টিযুদ্ধে তার সাফল্যের জন্যে তিনি ভারত সরকার দ্বারা অর্জুন পুরস্কারে ভূষিত হয়েছেন।
শাহুরাজ বিরাজদার

শাহুরাজ বিরাজদার (জন্ম ১৯শে জুলাই ১৯৬৩) একজন প্রাক্তন ভারতীয় বক্সার । ১৯৮৮ গ্রীষ্মকালীন অলিম্পিকে তিনি পুরুষদের ব্যান্ট্যামওয়েট ইভেন্টে অংশ নিয়েছিলেন।
সুজয় ঘোরপাড়ে

সুজয় ঘোড়পাড়ে (জন্ম ১০ই জানুয়ারি ১৯৬৫) একজন প্রাক্তন ভারতীয় টেবিল টেনিস খেলোয়াড়। তিনি ১৯৮৮ গ্রীষ্মকালীন অলিম্পিক এবং ১৯৯২ এর গ্রীষ্মকালীন অলিম্পিকে অংশ নিয়েছিলেন ।
হেয়ার স্ট্রিট

হেয়ার স্ট্রিট একটি রাস্তা ভারতীয় শহরে কলকাতা, কলকাতা জেলা, পশ্চিমবঙ্গ, ভারত। এটি বিবিডি বাগের কাউন্সিল হাউস স্ট্রিট এবং নেতাজি সুভাষ রোডের সংযোগটি স্ট্র্যান্ড রোডের মিলেনিয়াম পার্কের সাথে সংযুক্ত করে।
হেয়ার স্ট্রিট লটারি কমিটি দ্বারা নির্মিত হয়েছিল। 
ডেভিড হেয়ার (১৭৭৫–১৮৪২), স্কটিশ ঘড়ি-নির্মাতা, সমাজসেবী এবং শিক্ষাবিদ, এখানে অবস্থিত নিককো হাউসে থাকতেন এবং রাস্তার নামকরণ করা হয়েছিল তাঁর নামে।
হরে স্ট্রিট থানাটি কলকাতা পুলিশের কেন্দ্রীয় বিভাগের অন্তর্গত। এটি , চিত্তরঞ্জন অ্যাভিনিউ, কলকাতা -700069 এ অবস্থিত। 
তালতলা মহিলা থানা কেন্দ্রীয় পুলিশ, অর্থাৎ, এর অধীনে সমস্ত পুলিশ জেলা জুড়ে বৌবাজার, বুরবাজার, গিরিশ পার্ক, হেয়ার স্ট্রিট, জোড়াসাঁকো, মুচিপাড়া, নিউ মার্কেট, তালতলা ও পোস্তা।
গ্রানিত জাকা

গ্রানিত জাকা (, ; জন্ম: ২৭ সেপ্টেম্বর ১৯৯২) হলেন একজন সুইজারল্যান্ডীয় পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব আর্সেনাল এবং সুইজারল্যান্ড জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় এবং বাম পার্শ্বীয় রক্ষণভাগের খেলোয়াড় হিসেবে খেলে থাকেন।
২০০০–০১ মৌসুমে, মাত্র ৯ বছর বয়সে, সুইজারল্যান্ডীয় ফুটবল ক্লাব কনকর্ডিয়া বাজেলের যুব পর্যায়ের হয়ে খেলার মাধ্যমে জাকা ফুটবল জগতে প্রবেশ করেছেন এবং পরবর্তীকালে বাজেলের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১০–১১ মৌসুমে, সুইজারল্যান্ডীয় ক্লাব বাজেলের মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; বাজেলের হয়ে দুই মৌসুমে ৪২ ম্যাচে ১টি গোল করার পর ২০১২–১৩ মৌসুমে তিনি প্রায় ৯ মিলিয়ন ইউরোর বিনিময়ে জার্মান ক্লাব বরুসিয়া মনশেনগ্লাডবাখে যোগদান করেছেন। ২০১৬–১৭ মৌসুমে, তিনি প্রায় ৪৫ মিলিয়ন ইউরোর বিনিময়ে বরুসিয়া মনশেনগ্লাডবাখ হতে ইংরেজ ক্লাব আর্সেনালে যোগদান করেছেন।
২০০৮ সালে, জাকা সুইজারল্যান্ড অনূর্ধ্ব-১৭ দলের হয়ে সুইজারল্যান্ডের বয়সভিত্তিক পর্যায়ে অভিষেক করেছিলেন। প্রায় ৪ বছর যাবত সুইজারল্যান্ডের বয়সভিত্তিক দলের হয়ে খেলার পর, তিনি ২০১১ সালে সুইজারল্যান্ডের হয়ে আন্তর্জাতিক পর্যায়ে অভিষেক করেছেন; সুইজারল্যান্ডের জার্সি গায়ে তিনি এপর্যন্ত ৯৮ ম্যাচে ১২টি গোল করেছেন। তিনি সুইজারল্যান্ডের হয়ে এপর্যন্ত ২টি ফিফা বিশ্বকাপ (২০১৪ এবং ২০১৮) এবং ২টি উয়েফা ইউরোপীয় চ্যাম্পিয়নশিপে (২০১৬ এবং ২০২০) অংশগ্রহণ করেছেন।
ব্যক্তিগতভাবে, জাকা বেশ কিছু পুরস্কার জয়লাভ করেছেন, যার মধ্যে ২০১৭ সালে বর্ষসেরা সুইজারল্যান্ডীয় ফুটবলারের পুরস্কার জয় অন্যতম। দলগতভাবে, জাকা এপর্যন্ত ৮টি শিরোপা জয়লাভ করেছেন, যার মধ্যে ৩টি বাজেলের হয়ে, ৪টি আর্সেনালের হয়ে এবং ১টি সুইজারল্যান্ডের বয়সভিত্তিক দলের হয়ে জয়লাভ করেছেন।
গ্রানিত জাকা ১৯৯২ সালের ২৭শে সেপ্টেম্বর তারিখে সুইজারল্যান্ডের বাজেলে জন্মগ্রহণ করেছেন এবং সেখানেই তার শৈশব অতিবাহিত করেছেন।
পঞ্চসায়র

পঞ্চসায়ার ভারতের পশ্চিমবঙ্গ রাজ্যের পূর্ব কলকাতার একটি পাড়া।
পঞ্চসায়ার থানাটি কলকাতা পুলিশের পূর্ব বিভাগের অন্তর্গত। এটি শ্রীনগর মেইন রোড, নিউ গড়িয়া সুপার মার্কেট, কলকাতা-৭০০ ০৯৪ এ অবস্থিত
১০৭ নং ওয়ার্ড, কলকাতা পৌরসংস্থা

ওয়ার্ড নং ১০৭, কলকাতা পৌরসংস্থা ভারতের পশ্চিমবঙ্গ রাজ্যের কলকাতা পৌরসংস্থার বরো নং ১২ র একটি প্রশাসনিক বিভাগ। দক্ষিণ কলকাতার তিলজলা (পঞ্চান্ন গ্রাম), কসবা (পূর্বপাড়া-রাজডাঙ্গা-প্রান্তিক পল্লী-সারদা পল্লী-ঠাকুর পার্ক-অমরাবতী-ভিআইপি বাজার -পূর্বশ্রী পল্লী-রবীন্দ্রপল্লী), হালতু (সুচেতা নগর-কবরডাঙ্গা-বৈশালী পল্লী) এবং পূর্ব কলকাতা টাউনশিপ (রুবি) অঞ্চল নিয়ে গঠিত এই ওয়ার্ডটি।
ওয়ার্ড নং ১০৭ উত্তরে তপসিয়া রোড দিয়ে সীমাবদ্ধ; পূর্ব দিকে মেট্রোপলিটন বাইপাস; দক্ষিণে কায়স্থাপাড়া রোড, পি। মজুমদার রোড এবং খাল; এবং পশ্চিমে কসবা রোড দিয়ে একটি পাকা রাস্তা এবং কসবা মৌজা এবং লস্করহাট মৌজা এবং নোনাডাঙ্গা মৌজার পূর্ব প্রান্তে টানা একটি লাইন দিয়ে। 
ওয়ার্ডটি কলকাতা পুলিশের কসবা ও তিলজলা থানা পরিবেশন করে। 
পাটুলি মহিলা থানা দক্ষিণ শহরতলির বিভাগের অধীনস্থ সমস্ত পুলিশ থানার অর্থাৎ নেতাজি নগর, যাদবপুর, কসবা, রিজেন্ট পার্ক, বাঁশদ্রোণী, গড়ফা এবং পাটুলির এখতিয়ার রয়েছে। 
কড়েয়া মহিলা থানা দক্ষিণ-পূর্ব বিভাগের অধীনে সমস্ত পুলিশ থানার, অর্থাৎ তপসিয়া, বেনিয়াপুকুর, বালিগঞ্জ, গড়িয়াহাট, লেক, কড়েয়া, রবীন্দ্র সরোবর এবং তিলজলার এখতিয়ার রয়েছে। 
ওয়ার্ডটি একটি সিটি মিউনিসিপাল কর্পোরেশন কাউন্সিল নির্বাচনী অঞ্চল গঠন করে এবং কসবা (বিধানসভা কেন্দ্র) এর একটি অংশ।
নাফতালি বেনেত

নাফতালি বেনেত (, ; জন্ম ২৫ মার্চ ১৯৭২) একজন ইসরায়েলি রাজনীতিবিদ যিনি ১৩ জুন ২০২১ সাল থেকে ইসরায়েলের ১৩তম প্রধানমন্ত্রী হিসেবে দায়িত্ব পালন করছেন। তিনি ২০১৩ থেকে ২০১৯ সাল পর্যন্ত প্রবাসী মন্ত্রী, ২০১৫ থেকে ২০১৯ সাল পর্যন্ত শিক্ষা মন্ত্রী, এবং ২০১৯ থেকে ২০২০ সাল পর্যন্ত প্রতিরক্ষা মন্ত্রীর দায়িত্ব পালন করেছেন। তিনি ২০১২ সাল থেকে নিউ রাইট পার্টির নেতৃত্ব দিয়েছেন, এর আগে ২০১২ থেকে ২০১৮ সাল পর্যন্ত দ্য জিউস হোমের নেতৃত্ব দিয়েছেন।
নাফতালি বেনেত ১৯৭২ সালের ২৫ শে মার্চ ইস্রায়েলের হাইফায় জন্মগ্রহণ করেন। তিনি জিম এবং মিরনা (লেফকো) বেনেটের পরিবারে জন্মগ্রহণকারী তিন ছেলের মধ্যে কনিষ্ঠ। তারা আমেরিকান-ইহুদি অভিবাসী যারা ছয় দিনের যুদ্ধের এক মাস পরে ১৯৬৬ সালে সান ফ্রান্সিসকো থেকে ইস্রায়েলে চলে এসেছিলেন।তার বাবার আশকেনাজি ইহুদির শিকড় পোল্যান্ড, জার্মানি এবং নেদারল্যান্ডস থেকে এসেছে।দ্বিতীয় বিশ্বযুদ্ধ শুরুর ২০ বছর আগে পোল্যান্ড থেকে সান ফ্রান্সিসকোতে চলে এসেছিলেন এবং হাইফার ভিটকিন স্ট্রিটে স্থায়ী হয়ে বৃদ্ধ হয়ে ইস্রায়েলে চলে আসেন।তাঁর পিতামহীর মাধ্যমে, বেনেট র‍্যাপাপোর্ট র‍্যাবিনিক ফ্যামিলি এবং মধ্যযুগীয় বাইবেলের ভাষ্যকার রাশির বংশধর।তাঁর মায়ের পরিবারের সদস্যরা যারা পোল্যান্ডে রয়েছেন ইহুদি গণহত্যা করা হয়েছিল। 
১৯৯০-এ বেনেটকে ইস্রায়েল প্রতিরক্ষা বাহিনীতে যুক্ত করা হয়েছিল।তিনি সায়েরেট মতকাল এবং ম্যাগলান কমান্ডো ইউনিটে কোম্পানির কমান্ডারের দায়িত্ব পালন করেছিলেন। বেনেটকে ছয় বছর পর সক্রিয় সেবা থেকে অব্যাহতি দেওয়া হয়েছিল, তবে তিনি সংরক্ষণাগারে কাজ করে চলেছেন এবং মেজর পদমর্যাদা অর্জন করেছিলেন।বেনেট প্রথম ইন্তিফাদার সময়ে এবং লেবাননের ইস্রায়েলি সুরক্ষা অঞ্চলে ১৯৮২-২০০০ সালে দক্ষিণ লেবাননের সংঘর্ষের সময় দায়িত্ব পালন করেছিলেন।তিনি অনেক অপারেশন কমান্ড করেছেন।অন্যান্য মিশনের মধ্যে, তিনি অপারেশন গ্রেপস অব র‍্যাথের অফিসার হিসাবে দায়িত্ব পালন করেছিলেন। আইডিএফের নিয়মিত সেবার পরে বেনেট জেরুজালেমের হিব্রু বিশ্ববিদ্যালয় থেকে আইন ডিগ্রি অর্জন করেছিলেন। দ্বিতীয় ইন্তিফাদার সময় তিনি অপারেশন ডিফেন্সিভ শিল্ডে অংশ নিয়েছিলেন। ২০০৬ লেবানন যুদ্ধের সময় তাকে ম্যাগলান স্পেশাল ফোর্সেস ইউনিটে রিজার্ভেস্ট হিসাবে ডেকে আনা হয়েছিল এবং হিজবুল্লাহ রকেট লঞ্চকারীদের বিরুদ্ধে অভিযান চালিয়ে শত্রু লাইনের পিছনে অনুসন্ধান ও ধ্বংস মিশনে অংশ নিয়েছিলেন। 
কমান্ডো অফিসার হিসাবে বেনেটের একটি পদক্ষেপ অত্যন্ত বিতর্কিত হয়ে ওঠে।
সফটওয়্যার উদ্যোক্তা হিসাবে ক্যারিয়ার গড়তে বেনেট ২০০০ সালে ম্যানহাটনের আপার ইস্ট সাইডে চলে আসেন। 
২০২১ সালের ৯ মে, এমন খবর পাওয়া গেছে যে বেনেট এবং বিরোধীদলীয় নেতা (এবং যিশ আতিদ নেতা) ইয়ার লাপিড নতুন ইসরায়েলি সরকার গঠনের জন্য জোটের আলোচনায় ব্যাপক অগ্রগতি করেছেন, যা প্রধানমন্ত্রী বেনজমিন নেতানিয়াহুকে ক্ষমতাচ্যুত করবে। ৩০ শে মে, বেনেট ঘোষণা করেছিলেন যে তিনি ২০২৩ সালের আগস্ট পর্যন্ত একটি আবর্তনমূলক সরকারে প্রধানমন্ত্রীর দায়িত্ব পালন করবেন, এবং এর পরে ল্যাপিড ২০২৫ সাল পর্যন্ত প্রধানমন্ত্রীর দায়িত্ব নেবেন। বেনেট ২০২১ সালের ১৩ ই জুন শপথ গ্রহণ করেছিলেন, যার ফলে নেতানিয়াহুর প্রধানমন্ত্রীত্বের ১২ বছরের মেয়াদ শেষ হয়।
গংগাচড়া সরকারি মডেল উচ্চ বিদ্যালয়

গংগাচড়া সরকারি মডেল উচ্চ বিদ্যালয় রংপুর জেলার গংগাচড়া উপজেলার একটি মাধ্যমিক সরকারি উচ্চ বিদ্যালয়। এটি পুরো উপজেলার মধ্যে একমাত্র সরকারি উচ্চ বিদ্যালয়।
পাকিস্তান আমলের প্রথম দিকে ১৯৪৯খ্রিষ্টাব্দে গংগাচড়াবাসীর জেনারেল শিক্ষার মাধ্যমিক পর্যায়ে এ বিদ্যালয়টি প্রায় ১৫ একর জমি নিয়ে প্রতিষ্ঠিত হয়। বিদ্যালয়টি প্রতিষ্ঠা লগ্নে অবদান রাখেন ডা. রহিম উদ্দিন, মনির দালাল, আব্দুল মালেক (দারোগা), কাজিম উদ্দিন, আছের উদ্দিন, আছিম উদ্দিন প্রমুখ। জানা যায়, স্কুলটির অর্থনৈতিক সমস্যা সমাধানের জন্য তিন মাস ধরে যাত্রা গানের অনুষ্ঠান করা হয়েছিল। সর্বপ্রথম প্রধান শিক্ষকের দায়িত্ব পালন করেন দাউদ এলাহী। বর্তমানে উপজেলার সরকারি মডেল মাধ্যমিক বিদ্যালয় হিসেবে এখানে কলা, বিজ্ঞান ও ভকেশনাল কোর্স চালু আছে। গঙ্গাচড়ার তৎকালীন সময়ে এটিই ছিল স্বনাম ধন্য বিদ্যালয়। যেখানে দূর-দুরন্ত থেকে শিক্ষার্থীরা শিক্ষা গ্রহণের জন্য আসতো। গৌরবান্বিত বিদ্যালয়টি প্রতিষ্ঠা লগ্ন থেকেই শিক্ষার মান ধরে রেখেছে। অর্ধশতাব্দীর বেশি সময় ধরে ঐতিহ্যের ধারা বহমান রয়েছে গঙ্গাচড়া মডেল উচ্চ বিদ্যালয়। প্রায় ৬৮ বছর নিরবচ্ছিন্ন শিক্ষার আলো ছড়াচ্ছে উপজেলার সবচেয়ে পুরানো এ বিদ্যালয়টি। উপজেলার মাধ্যমিক বিদ্যালয়ের তুলনায় শিক্ষার্থীর সংখ্যা ও ফলাফল প্রতিষ্ঠানটি সুনাম অর্জন করেছে। এ স্কুলটি ১৯-৮-২০১৭ সালে সরকারি করা হয়।
একজন প্রধান শিক্ষক ও একজন সহকারী প্রধান শিক্ষকের তথ্যাবদানে এ সরকারি স্কুলটি পরিচালিত হয়ে আসছে।
সরকারি হওয়ার পর থেকে এখানে ভর্তি পরীক্ষার মাধ্যমে ছাত্র-ছাত্রী ভর্তি করা হয়। করোনা কালিন সময়ে লটারির মাধ্যমে ভর্তি করা হয়।
প্রতিবছর বোর্ড পরীক্ষায় কৃতিত্বের স্বাক্ষর রাখে এ বিদ্যালয়টি। পাশের হার ৯৯% ।
বিদ্যলিয়টিতে মোট জমি ১৫ একর উর্ধে। মুল ক্যাম্পাসে ৮৮ শতক জমি বাকি জমি আবাদি।
একাডেমিক ভবন রয়েছে ৬টি যার মধ্যে ১তলা ৪টি, দ্বিতল ১টি ও তিনতলা ১টি। কারিগরি শাখার জন্য একটি ১ তলা পাকা ভবন রয়েছে। রয়েছে শোভা বর্ধক বৃক্ষরাজি এবং ২টি প্রবেশ দ্বার। বিদ্যালয়ের ব্যবস্থাপনার মধ্যে আছে বিজ্ঞানাগার, কম্পিউটার ল্যাব, হলরূম, সহকারি শিক্ষক ও প্রধান শিক্ষকের জন্য আলাদা কক্ষ, শিক্ষক মিলনায়তন, রয়েছে স্বাস্থ্য সম্মত স্যানিটেশনের ও বিশুদ্ধ পানীয় জলের ব্যবস্থা। ঐতিহ্যবাহী এ বিদ্যালয়ে ছাত্রছাত্রীর জন্য রয়েছে একটি সমৃদ্ধশালী পাঠাগার। যাতে রয়েছে ২ হাজার বিভিন্ন নামীদামী লেখকের বই। এখানে পাঠ্য জ্ঞানের বাইরেও বিভিন্ন শিক্ষনীয় বই পড়ে ছাত্রছাত্রীরা মেধার বিকাশ ঘটাতে পারবে। গঙ্গাচড়া মডেল উচ্চ বিদ্যালয়টি সম্পূর্ণ নিরাপত্তা বেস্টনী দ্বারা ঘেরা।
ছেলেদের জন্য নেভি ব্লু প্যান্ট, আকাশি কালার শার্ট ও সাদা জুতা এবং মেয়েদের জন্য সবুজ কামিজ বা ফোরক, সাদা জুতা এবং সাদা ওড়না।
বিদ্যালয়টি উপজেলা পর্যায়ে পরপর তিনবার শ্রেষ্ঠ শিক্ষাপ্রতিষ্ঠানের স্বীকৃতি পায়।
অ্যাসোসিয়েশন ফর ল্যান্ড রিফর্ম এ্যান্ড ডেভেলপমেন্ট

অ্যাসোসিয়েশন ফর ল্যান্ড রিফর্ম এ্যান্ড ডেভেলপমেন্ট ভূমি সংস্কারে নিবেদিত একটি বাংলাদেশী অলাভজনক সংস্থা।
এনজিও কুরডিনিশন কাউন্সিল ফর ল্যান্ড রিফর্মস প্রোগ্রাম ১৯৮৭ সালে অ্যাসোসিয়েশন ফর সোশ্যাল অ্যাডভান্সমেন্ট, কারিতাস ইন্টারন্যাশনালিস, কুমিল্লা প্রশিকা, গৌণ উন্নয়ন প্রচেষ্টা, মানব উন্নয়ন কেন্দ্র, নিজেরা করি, অক্সফাম, প্রশিকা এবং আরডিআরএস বাংলাদেশের দ্বারা তৈরি করা হয়েছিল। বাংলাদেশ সরকারের সহযোগিতায় ভূমি সংস্কার ও বসতি স্থাপনের সমন্বয় সাধনের লক্ষ্যে এই সংগঠনটি কাজ করে।
এনজিও কুরডিনিশন কাউন্সিল ফর ল্যান্ড রিফর্মস প্রোগ্রামকে ১৯৯১ সালে অ্যাসোসিয়েশন ফর ল্যান্ড রিফর্ম এ্যান্ড ডেভেলপমেন্ট নামে একটি স্বাধীন সংস্থায় পরিবর্তন করা হয়। বাংলাদেশে এর ২৭৩টি সহযোগী সংগঠন রয়েছে। এটি রোমভিত্তিক আন্তর্জাতিক ভূমি জোট এবং ম্যানিলায় অবস্থিত এশিয়ান এনজিও কোয়ালিশন ফর অ্যাগ্রারিয়ান রিফর্ম অ্যান্ড রুরাল ডেভেলপমেন্টের সদস্য। এটি বাংলাদেশে ভূমি সংস্কার বিষয়ক কর্মশালার আয়োজন করে।
জার্মানির অর্থনীতি

জার্মানির অর্থনীতি একটি অত্যন্ত উন্নত সামাজিক বাজার অর্থনীতি। রাষ্ট্রটিতে ইউরোপের বৃহত্তম, নামমাত্র জিডিপি অনুযায়ী বিশ্বের চতুর্থ বৃহত্তম ও জিডিপি (পিপিপি) অনুযায়ী পঞ্চম বৃহত্তম জাতীয় অর্থনীতি রয়েছে। আন্তর্জাতিক মুদ্রা তহবিলের (আইএমএফ) তথ্য অনুসারে ২০১৭ সালে রাষ্ট্রটি ইউরো অঞ্চল অর্থনীতির ২৮% অবদান রাখে। জার্মানি ইউরোপীয় ইউনিয়ন ও ইউরোজোনের প্রতিষ্ঠাতা সদস্য।
জার্মানি ২০১৬ সালে বিশ্বের সর্বোচ্চ ব্যবসায়িক উদ্বৃত্ত ৩১০ বিলিয়ন ডলার নথিভুক্ত করেছে, যা রাষ্ট্রটিকে বিশ্বব্যাপী বৃহত্তম মূলধন রপ্তানিকারক হিসাবে পরিণত করে। জার্মানি বিশ্বব্যাপী বৃহত্তম রফতানিকারক হিসাবে ২০১৯ সালে ১৮১০.৯৩ বিলিয়ন ডলার মূল্যের পণ্য ও পরিষেবা রফতানি করে। মোট জিডিপির'তে পরিষেবা খাত ৭০%, শিল্প ২৯.১% ও কৃষি ০.৯% অবদান রাখে। জার্মানির শীর্ষ ১০ টি রফতানি পণ্য হল যানবাহন, যন্ত্রপাতি, রাসায়নিক পণ্য, বৈদ্যুতিন পণ্য, বৈদ্যুতিক সরঞ্জাম, ওষুধ, পরিবহন সরঞ্জাম, মৌলিক ধাতু, খাদ্য পণ্য এবং রাবার ও প্লাস্টিক। জার্মানির অর্থনীতি ইউরোপের বৃহত্তম উত্পাদনশীল অর্থনীতি এবং এটি আর্থিক মন্দার দ্বারা প্রভাবিত হওয়ার সম্ভাবনা কম। এটি ব্যবহারিক শিল্পমূল্যের সাথে প্রয়োগিত গবেষণা পরিচালনা করে এবং নিজেকে সর্বশেষতম বিশ্ববিদ্যালয় অন্তর্দৃষ্টি ও শিল্প-নির্দিষ্ট পণ্য ও প্রক্রিয়া উন্নতি করতে একটি সেতু হিসাবে প্রদর্শন করে এবং পাশাপাশি নিজস্ব পরীক্ষাগারসমূহে প্রচুর জ্ঞান তৈরি করে।
জার্মানি কাঠ, লিগনাইট, পটাশ ও লবণ দ্বারা সমৃদ্ধ। লোয়ার স্যাক্সনি রাজ্যে প্রাকৃতিক গ্যাসের কিছু ক্ষুদ্র উত্স ব্যবহার করা হচ্ছে। পুনর্মিলন হওয়া অবধি, জার্মান গণতান্ত্রিক প্রজাতন্ত্র ওরে পর্বতমালায় ইউরেনিয়াম খনন করে (আরও দেখুন: এসএজি/এসডিএজি উইসমুট)। জার্মানিতে শক্তি মূলত জীবাশ্ম জ্বালানী (৩০%) দ্বারা উৎপন্ন হয়, অনুসরণ করে দ্বিতীয় স্থানে বায়ু শক্তি, শক্তির যোগানের ক্ষেত্রে তারপরে পারমাণবিক শক্তি, গ্যাস, সৌর, বায়োমাস (কাঠ ও জৈব জ্বালানী) ও হাইড্রো শক্তি রয়েছে। জার্মানি এনার্জিউইন্ডি নামের পুনর্নবীকরণযোগ্য শক্তি স্থানান্তরের প্রতিশ্রুতিবদ্ধ প্রথম বড় শিল্পোন্নত দেশ। পুনর্নবীকরণযোগ্যরা জার্মানিতে (২০১৯ হিসাবে) ৪৬% বিদ্যুত ব্যবহার করেছে। সমস্ত জার্মান সংস্থার ৯৯ শতাংশই জার্মান "মিটেলস্ট্যান্ড," ছোট ও মাঝারি আকারের উদ্যোগের অন্তর্ভুক্ত, যা বেশিরভাগ পরিবারের মালিকানাধীন। রাজস্ব দ্বারা পরিমাপকৃত বিশ্বের বৃহত্তম প্রকাশ্য তালিকাভুক্ত সংস্থাগুলির মধ্যে, ফরচুন গ্লোবাল ২০০০ এর অন্তর্গত ৫৩ টির সদর দফতর জার্মানিতে অবস্থিত। শীর্ষস্থানীয় ১০ টির মধ্যে রয়েছে অ্যালিঞ্জ, ডিমলার, ভক্সওয়াগেন, সিমেন্স, বিএমডাব্লু, ডয়চে টেলিকম, বায়ার, বিএএসএফ, মিউনিখ রে ও এসএপি।
জার্মানি বাণিজ্য মেলার জন্য বিশ্বের শীর্ষ অবস্থান। বিশ্বের শীর্ষস্থানীয় বাণিজ্য মেলাগুলির প্রায় দুই তৃতীয়াংশ জার্মানিতে অনুষ্ঠিত হয় বৃহত্তম বার্ষিক আন্তর্জাতিক বাণিজ্য মেলা এবং কংগ্রেসগুলি বেশ কয়েকটি জার্মান শহরে যেমন হ্যানোভার, ফ্রাঙ্কফুর্ট, কোলোন, লাইপজিগ এবং ড্যাসেল্ডার্ফে অনুষ্ঠিত হয়।
আবদুল বাসেত (কৃষিবিদ)

আবদুল বাসেত একজন বাংলাদেশী কৃষিবিদ। তিনি সিলেট কৃষি বিশ্ববিদ্যালয়ের (সিকৃবি) প্রাণিসম্পদ উৎপাদন ও ব্যবস্থাপনা বিভাগের অধ্যাপক এবং হবিগঞ্জ কৃষি বিশ্ববিদ্যালয়ের (হকৃবি) প্রথম উপাচার্য।
আবদুল বাসেত বাংলাদেশ কৃষি বিশ্ববিদ্যালয় থেকে ১৯৯৫ সালে স্নাতক (সম্মান) ও ১৯৯৬ সাথে স্নাতকোত্তর ডিগ্রি লাভ করেন। ২০১২ সালে তিনি একই বিশ্ববিদ্যালয় থেকে পিএইচডি ডিগ্রি অর্জন করেন।
দীর্ঘ কর্মজীবনে অধ্যাপনা ও গবেষণার পাশাপাশি বাসেত বাংলাদেশ বিশ্ববিদ্যালয় মঞ্জুরী কমিশনের (ইউজিসি) সদস্য, সিলেট কৃষি বিশ্ববিদ্যালয়ের সিন্ডিকেট সদস্যসহ বিভিন্ন গুরুত্বপূর্ণ পদে দায়িত্ব পালন করেছেন।
আবদুল বাসেত ২০২১ সালের ২২ মার্চ পরবর্তী চার বছরের জন্য হবিগঞ্জ কৃষি বিশ্ববিদ্যালয়ের উপাচার্য হিসেবে নিয়োগ লাভ করেন এবং ২৩ মার্চ আনুষ্ঠানিকভাবে বিশ্ববিদ্যালয়টির প্রথম উপাচার্যের দায়িত্বভার গ্রহণ করেন।
আবদুল বাসেত দেশীয় ও আন্তর্জাতিক জার্নালে ২৫টির অধিক গবেষণা নিবন্ধ প্রকাশ ও একাধিক সম্মেলনে প্রবন্ধ উপস্থাপন করেছেন। তিনি উল্লেখযোগ্য সংখ্যক স্নাতকোত্তর ও পিএইচডি পর্যায়ের শিক্ষার্থীর তত্ত্বাবধায়ক। এছাড়াও একাধিক গবেষণা প্রকল্প বাস্তবায়নের অভিজ্ঞতা রয়েছে তার।
তিনি বিভিন্ন পেশাজীবী সংগঠনের সক্রিয় সদস্য।
দিয়া সিদ্দিকী

দিয়া সিদ্দিকী একজন বাংলাদেশী তীরন্দাজ। তিনি রোমান সানার সাথে ২০২১ সালের তীরন্দাজী বিশ্বকাপে রিকার্ভ মিশ্র দল বিভাগে রৌপ্যপদক জয় করেছিলেন। যেখানে ফাইনালে বাংলাদেশ নেদারল্যান্ডসের কাছে হেরে যায়। এটি এখনও পর্যন্ত তীরন্দাজি বিশ্বকাপে বাংলাদেশের সেরা ফলাফল।
দিয়া সিদ্দিকী ২০০৪ সালের ১৯ ফেব্রুয়ারি নীলফামারী জেলায় জন্মগ্রহণ করেন। ২০২৩ সালে বাংলাদেশের আরেক তারকা আরচার রোমান সানার সঙ্গে তার বিয়ে সম্পন্ন হয়।
দিয়া সিদ্দিকী ২০১৯ সালে টঙ্গীতে অনুষ্ঠিত আন্তর্জাতিক সলিডারিটি আর্চারি চ্যাম্পিয়নশিপে রিকার্ভের মেয়েদের এককে সোনা জেতেন। ২০২১ টোকিও অলিম্পিকে বাংলাদেশ আর্চারি দল বাছাইপর্ব পেরিয়ে খেলেছে রিকার্ভ মিশ্র ইভেন্টের চূড়ান্ত পর্বে। এই ইভেন্টে রোমান সানার সঙ্গী ছিলেন দিয়া। বাছাই পেরিয়ে মেয়েদের এককের প্রথম রাউন্ডেও খেলেন তিনি। অলিম্পিকের আগে ২০২১ সালের জুনে সুইজারল্যান্ডে বিশ্বকাপ আর্চারির স্টেজ টুতে রিকার্ভ মিশ্র ইভেন্টে রুপা জেতে বাংলাদেশ। বাংলাদেশের এই অর্জন ছিল দিয়ার সৌজন্যেই। এরপর ঢাকায় এশিয়ান আর্চারি চ্যাম্পিয়নশিপে প্রথমবার পদক জিতে ইতিহাস গড়ে বাংলাদেশ। সেই দলেও ছিলেন দিয়া। ২০২৩ সালে এশিয়া কাপ আর্চারির ওয়ার্ল্ড কাপ র্যাঙ্কিং টুর্নামেন্ট স্টেজ ওয়ানের রিকার্ভ মিশ্র দলগত বিভাগে দিয়া সিদ্দিকী ও হাকিম আহমেদ জুটির সৌজন্যে সোনা জেতে বাংলাদেশ।
দিয়া সিদ্দিকী ক্যারিয়ারে বেশকিছু পুরস্কার পেয়েছেন। তার মধ্যে শেখ কামাল জাতীয় ক্রীড়া পরিষদ পুরস্কার-২০২২ এর জাতীয় দলের ক্রিকেটার শরীফুল ইসলামের সঙ্গে যৌথভাবে উদীয়মান ক্রীড়াবিদের পুরস্কার জেতেন দিয়া সিদ্দিকী। ২০২১ সালের তীর-প্রথম আলো বর্ষসেরা নারী ক্রীড়াবিদের পুরস্কারও  জেতেন দিয়া। ২০২২ সালে প্রথমবারের মতো সেরা খেলোয়াড় নির্বাচন করে পুরস্কার দেয় বাংলাদেশ ক্রীড়া শিক্ষা প্রতিষ্ঠান (বিকেএসপি)। সারা দেশের ২১টি ডিসিপ্লিনের ১৫০০ ক্রীড়াবিদের মধ্যে সেরা হয়ে বিকেএসপি ব্লু অ্যাওয়ার্ড জেতেন তিনি।  ক্রীড়া সাংবাদিকদের সংগঠন বিএসপিএ থেকে দেয়া ‘বিএসপিএ স্পোর্টস অ্যাওয়ার্ড-২০২১’ এর বর্ষসেরা আর্চারের সঙ্গে বর্ষসেরা ক্রীড়াবিদের পুরস্কারও জেতেন এই আর্চার।
ভৌত ব্যবস্থা

ভৌত বিশ্লেষণের জন্য মহাবিশ্বের যে এক একটি অংশ নির্বাচন বা নির্ধারণ করা হয় পদার্থবিজ্ঞানে তাই ভৌত ব্যবস্থা বা ভৌত সিস্টেম। আর একটি ব্যবস্থার বাইরে যা থাকে তার সব কিছু পরিবেশ হিসেবে পরিচিত। ভৌত বিষয়াবলির বিশ্লেষণের ক্ষেত্রে পরিবেশের শুধু প্রভাব বা ক্রিয়া বিবেচিত হয় এবং অন্যান্য বিষয়াবলি অগ্রাহ্য করা হয়।
ব্যবস্থা এবং পরিবেশের মধ্যে পার্থক্য বিশ্লেষকের পছন্দ মতো হয় এবং এই বিভাজন সাধারণত বিশ্লেষণকে সহজ করার জন্য করা হয়। উদাহরণ স্বরূপ একটি হ্রদের পানি, একটি হ্রদের অর্ধেক অংশের পানি অথবা হ্রদস্থ পানির এক একটি স্বতন্ত্র অণু এদের প্রত্যেককে এক একটি ভৌত ব্যবস্থা হিসেবে বিবেচনা করা যেতে পারে। বিচ্ছিন্ন ব্যবস্থা হল সেই ব্যবস্থা যেখানে পরিবেশের সাথে এর মিথস্ক্রিয়া উপেক্ষণীয় থাকে। এই অর্থে একটি ব্যবস্থা (ভৌত) প্রায়শই এমনভাবে নির্ধারিত হয় যাতে এটি আরও সাধারণ অর্থে ব্যবস্থা বলতে যা বোঝায় তার সাথে সঙ্গতিপূর্ণ হয়, যেমন একটি নির্দিষ্ট যন্ত্র। 
কোয়ান্টাম সংসক্তি আলোচনার ক্ষেত্রে "ব্যবস্থা" বলতে কোন বস্তুর সূক্ষ্ম (মাইক্রোস্কোপিক) বৈশিষ্ট্যকে (যেমন:- সরল দোলকের ববের গড়) নির্দেশ করা যেতে পারে যেখানে সরল দোলকের তাপীয় কম্পনের দ্বারা চিরাচরিতভাবে বর্ণিত অভ্যন্তরীণ স্বাধীনতার মাত্রাকে বলা যেতে পারে আনুষঙ্গিক "পরিবেশ"।
একটি ভৌত সিস্টেম যন্ত্রাংশ বা উপাদানের এমন এক বন্দোবস্ত বা সংস্থাপনা যা তার আচরণ একই স্থানে একই সময়ে প্রদর্শন করে, অন্য কোন উপাদান যা দেখায় না। "জীববৈজ্ঞানিক সিস্টেম" ও "সজীব সিস্টেম" যেহেতু ভৌত জগতেই দেখা যায় তাই এদুটোও ভৌত সিস্টেমের অন্তর্ভুক্ত। 
ভৌত ব্যবস্থা হল পদার্থ ও শক্তির যুগ্ম বিন্যাস। তথ্য ভৌত ব্যবস্থায় নিহিত থাকে এবং পদার্থ বা শক্তি বাহকে সংরক্ষিত ও পরিবাহিত হয়। একটি ভৌত ব্যবস্থার আচরণ প্রকট হয় পদার্থ, শক্তি এবং তথ্যের প্রবাহ ও বিনিময়রূপে এবং বল-ক্ষেত্রে মিথস্ক্রিয়ারূপে। ভৌত ব্যবস্থা পদার্থ, শক্তি ও তথ্যের রূপান্তর প্রক্রিয়া এমনভাবে সম্পাদন করে ব্যবস্থাটির পৃথক পৃথক অংশগুলো যা করতে অক্ষম, এটিই একটি ভৌত ব্যবস্থা শনাক্তের আবশ্যকীয় বৈশিষ্ট্য। 
সিস্টেম যুগ্মীকরণ ও সংসক্তির পরিবর্তনশীল মাত্রা প্রদর্শন করে। একটি বাস্তব ব্যবস্থার "পর্যবেক্ষণীয়তা" বলতে ব্যবস্থাটি সচল কিনা কিংবা এটি পর্যবেক্ষণ করা হয়েছে কিনা সেটি বোঝায় না। সহজভাবে বলা যায়, ব্যবস্থার পর্যবেক্ষণীয়তার জন্য ব্যবস্থাটির অবস্থা ও ক্রিয়া সংক্রান্ত তথ্যের সুপ্রাপ্য বা অভিগম্য হওয়া প্রয়োজন; তাত্ত্বিকভাবে যা হবে পরিমাপযোগ্য। ব্যবস্থাকে সর্বদা প্রত্যক্ষভাবে পর্যবেক্ষণ করা যায় না। বাস্তবে অনেক প্রপঞ্চের ক্ষেত্রে অপরিহার্যভাবেই "কার্য-কারণ" পারস্পরিকতার অনুমিতির ভিত্তিতে অপ্রত্যক্ষরূপে পর্যবেক্ষণ করা।
রুবেন ভারগাস

রুবেন এস্তেফান ভারগাস মার্তিনেস (; জন্ম: ৫ আগস্ট ১৯৯৮; রুবেন ভারগাস নামে সুপরিচিত) হলেন একজন সুইজারল্যান্ডীয় পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লিগের শীর্ষ স্তর বুন্দেসলিগার ক্লাব আউগসবুর্গ এবং সুইজারল্যান্ড জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত বাম পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় এবং দ্বিতীয় আক্রমণভাগের খেলোয়াড় হিসেবে খেলে থাকেন।
২০১৮ সালে, ভারগাস সুইজারল্যান্ড অনূর্ধ্ব-২১ দলের হয়ে সুইজারল্যান্ডের বয়সভিত্তিক পর্যায়ে অভিষেক করেছিলেন। তিনি ২০১৯ সালে সুইজারল্যান্ডের হয়ে আন্তর্জাতিক পর্যায়ে অভিষেক করেছেন; সুইজারল্যান্ডের জার্সি গায়ে তিনি এপর্যন্ত ১১ ম্যাচে ২টি গোল করেছেন। তিনি সুইজারল্যান্ডের হয়ে এপর্যন্ত ১টি উয়েফা ইউরোপীয় চ্যাম্পিয়নশিপে (২০২০) অংশগ্রহণ করেছেন।
রুবেন এস্তেফান ভারগাস মার্তিনেস ১৯৯৮ সালের ৫ই আগস্ট তারিখে সুইজারল্যান্ডের আডলিগেন্সভিলে জন্মগ্রহণ করেছেন এবং সেখানেই তার শৈশব অতিবাহিত করেছেন।
সোডিয়াম আয়োডেট

সোডিয়াম আয়োডেট একটি অজৈব যৌগ যার রাসায়নিক সংকেত NaIO। এটি আয়োডিক অ্যাসিডের সোডিয়াম লবণ।
সোডিয়ামযুক্ত ক্ষার যেমন সোডিয়াম হাইড্রোক্সাইডের সাথে হাইড্রোআয়োডিক অ্যাসিডের বিক্রিয়া করে সোডিয়াম আয়োডেট তৈরি করা হয়I উদাহরণ স্বরূপ:
HIO + NaOH → NaIO + HO
সোডিয়াম হাইড্রোক্সাইড অথবা সোডিয়াম কার্বনেটের উত্তপ্ত ঘন দ্রবণে আয়োডিন যুক্ত করেও এটি প্রস্তুত করা যেতে পারে:
3 I + 6 NaOH → NaIO + 5 NaI + 3 HO
সোডিয়াম আয়োডেট একটি জারক পদার্থ। এটি দেখতে কেলাসাকার এবং সাদা রঙের হয়। জলের থেকে চার গুণেরও বেশি ভারী। এর ঘনত্ব ৪.২৮ গ্রাম/সিসি এবং গলনাঙ্ক ৪২৫ ডিগ্রি সেলসিয়াস।
সোডিয়াম আয়োডেট লবণের জলীয় দ্রবণে হাইপোক্লোরাইট অথবা অন্য কোনো শক্তিশালী জারক পদার্থের দ্রবণ দিলে এটি জারিত হয়ে সোডিয়াম পারআয়োডেট এ পরিণত হয়:
NaIO + NaOCl → NaIO + NaCl
দৈনন্দিন জীবনে আয়োডিনযুক্ত লবণে সোডিয়াম আয়োডেটের প্রধান ব্যবহার দেখা যায়।
নিরাপদ খাদ্য

নিরাপদ খাদ্য নিশ্চিতকরণ বা খাদ্য সুরক্ষা () বলতে খাদ্যবাহিত অসুস্থতা প্রতিরোধ করার উদ্দেশ্যে খাদ্য ব্যবহার, প্রস্তুতকরণ, প্রক্রিয়াজাতকরণ ও সংরক্ষণের বৈজ্ঞানিক পদ্ধতি বা বিদ্যাকে বোঝায়। কোনও সাধারণ খাদ্য গ্রহণের পরে দুই বা তার অধিক ব্যক্তি একই ধরনের অসুস্থতায় পতিত হলে সেই ঘটনাটিকে খাদ্যবাহিত অসুস্থতার প্রাদুর্ভাব হিসেবে বিবেচনা করা হয়।
স্বাস্থ্যের জন্য সম্ভাব্য বিপদ এড়ানোর জন্য বেশ কিছু পদ্ধতি অনুসরণ করা আবশ্যক। খাদ্য প্রতিরক্ষা (food defense) আরেকটি সংশ্লিষ্ট ধারণা, যেখানে খাদ্যে ইচ্ছাকৃতভাবে জীবাণুর সংক্রমণ ঘটানো কিংবা ভেজাল মেশানো প্রতিরোধ করা হয়। খাদ্য সুরক্ষা (নিরাপদ খাদ্য নিশ্চিতকরণ) ও খাদ্য প্রতিরক্ষা একত্রে ভোক্তাদের ক্ষতি প্রতিরোধ করা। খাদ্য সুরক্ষাকে দুইটি ভাগে ভাগ করা যায়। একটি হল শিল্পকারখানা থেকে বাজার পর্যন্ত সুরক্ষা। অপরটি হল বাজার থেকে ক্রেতা বা ভোক্তা পর্যন্ত সুরক্ষা। শিল্পকারখানা থেকে বাজার পর্যন্ত খাদ্য সুরক্ষার মধ্যে খাদ্যের উৎস, খাদ্যের মোড়কের উপর তথ্য ছাপানো, খাদ্যের স্বাস্থ্যবিধি, খাদ্য রুচিস্বাদবর্ধকের ব্যবহার, খাদ্যে কীটনাশকের অবশিষ্ট, জৈবপ্রযুক্তি দ্বারা উৎপন্ন খাদ্য সংক্রান্ত নীতি, আমদানিকৃত ও রপ্তানিকৃত খাদ্য সরকারের পর্যবেক্ষণ এবং খাদ্য প্রত্যয়ন ব্যবস্থা, ইত্যাদি বিষয়গুলি গুরুত্বপূর্ণ। বাজার থেকে ভোক্তা পর্যন্ত খাদ্য সুরক্ষার রীতিনীতি সম্পর্কে সাধারণ ধারণা হল যে খাদ্যকে বাজারে অবশ্যই সুরক্ষিত থাকতে হবে এবং ভোক্তার কাছে নিরাপদে খাদ্য সরবরাহ করা বা ভোক্তার জন্য নিরাপদে খাদ্য প্রস্তুত করা একটি উদ্বেগের বিষয়।
খাদ্যের মাধ্যমে রোগজীবাণু পরিবাহিত হয়ে কোনও ব্যক্তি বা পশুর অসুস্থতা এমনকি মৃত্যু পর্যন্ত ঘটতে পারে। প্রধান প্রধান রোগজীবাণুগুলি হল ব্যাকটেরিয়া, ভাইরাস, ছাতা ও ছত্রাক। এছাড়া খাদ্য রোগজীবাণুগুলির জন্য বৃদ্ধি ও প্রজননের উর্বর মাধ্যম হিসেবে কাজ করতে পারে। উন্নত দেশগুলিতে খাদ্য প্রস্তুতকরণের উপরে সূক্ষ্ম মান রয়েছে, এবং এর বিপরীতে অপেক্ষাকৃত কম উন্নত দেশগুলিতে মানের সংখ্যা কম এবং ঐসব মান বলপূর্বক প্রয়োগও করা হয় কম। আরেকটি সমস্যা হল পর্যাপ্ত সুপেয় পানি বা পানীয় জলের অভাব, যা রোগ ছড়াতে গুরুত্বপূর্ণ ভূমিকা পালন করে। তাত্ত্বিকভাবে খাদ্যের বিষক্রিয়া শতভাগ প্রতিরোধ করা সম্ভব। তবে খাদ্য সরবরাহ শৃঙ্খলে ব্যক্তির সংখ্যাধিক্যের কারণে এবং সমস্ত সাবধানতা অবলম্বনের পরেও রোগজীবাণু খাদ্যে প্রবেশের ঝুঁকি থাকে বলে এইরূপ প্রতিরোধ অর্জন করা দুরূহ।
বিশ্ব স্বাস্থ্য সংস্থা অনুযায়ী খাদ্য সংক্রান্ত স্বাস্থ্যবিধির পাঁচটি মূলনীতি নিম্নরূপ:
বঙ্কিমচন্দ্র সেন

বঙ্কিমচন্দ্র সেনের জন্ম ১৮৯২ খ্রিস্টাব্দের ১৭ ডিসেম্বর অবিভক্ত বাংলার অধুনা বাংলাদেশের ময়মনসিংহ জেলার টাঙ্গাইলের ঘারিন্দা গ্রামে। পিতা জগৎচন্দ্র সেন। ছাত্রাবস্থাতেই তিনি সাহিত্যানুরাগী ছিলেন। ময়মনসিংহে কেদারনাথ মজুমদারের "সৌরভ" পত্রিকায় তার প্রথম কবিতা প্রকাশিত হয় ১৯১৬ খ্রিস্টাব্দে। তারপর একে একে বিভিন্ন পত্রপত্রিকায়। দেশবন্ধু চিত্তরঞ্জন দাশের "নারায়ণ" পত্রিকাতেও তার কবিতা প্রকাশিত হয়েছে।
পড়াশোনা শেষ করে শিক্ষকতা দিয়ে কর্মজীবন শুরু করলেও স্বদেশচেতনা তাঁকে আবদ্ধ রাখতে পারে নি। ১৯১৭ খ্রিস্টাব্দে কলকাতায় এসে স্যার সুরেন্দ্রনাথ বন্দ্যোপাধ্যায়ের "বেঙ্গলী" পত্রিকার প্রুফ রিডার হন এবং পরে ওই পত্রিকাতেই তিনি সাংবাদিকতা শুরু করেন। সাংবাদিকতা তার কাছে ছিল দেশসেবা। তিনি পরবর্তীতে ১৯৪৪ খ্রিস্টাব্দে দেশ পত্রিকায় প্রকাশিত "প্রফুল্লকুমারের সাধনা" শীর্ষক এক নিবন্ধে লিখেছেন-
খ্যাতিমান দেশব্রতী বাঙালি সাংবাদিক বঙ্কিমচন্দ্র সেন ১৯৬৮ খ্রিস্টাব্দের ৯ জুন প্রয়াত হন।
২০২০ খ্রিস্টাব্দের ১৯শে জানুয়ারি কলকাতায় তার স্মরণে "বঙ্কিমচন্দ্র সেন স্মারক সম্মান" দেওয়া হয় বর্তমান কালের বিশিষ্ট সাংবাদিক হারাধন চৌধুরীকে এবং বঙ্কিমচন্দ্র সেনের "সংবাদপত্র–‌সেবার অমলিন স্মৃতি" শীর্ষক একটি গ্রন্থ প্রকাশিত হয়।
মতিয়ার রহমান হাওলাদার

মতিয়ার রহমান হাওলাদার (জন্ম: ৩১ ডিসেম্বর ১৯৫৭) একজন বাংলাদেশী কৃষিবিদ। তিনি সিলেট কৃষি বিশ্ববিদ্যালয়ের (সিকৃবি) ফিজিওলজি বিভাগের অধ্যাপক এবং বিশ্ববিদ্যালয়টির সাবেক উপাচার্য। তিনি সিকৃবির অভ্যন্তরীণ শিক্ষকদের মধ্য থেকে নিয়োগপ্রাপ্ত প্রথম উপাচার্য।
মতিয়ার রহমান ১৯৫৭ সালের ৩১ ডিসেম্বর বাগেরহাট জেলার রামপাল উপজেলার মল্লিকেরবেড়-এ জন্মগ্রহণ করেন। তার বাবা হাশেম আলী এবং মা রহিমুন্নেসা।
তিনি ১৯৭৩ সালে বাগেরহাটের ফুলহাতা মাধ্যমিক বিদ্যালয় থেকে মাধ্যমিক এবং ১৯৭৫ সালে সুন্দরবন আদর্শ সরকারি কলেজ, খুলনা থেকে উচ্চ মাধ্যমিক পাস করেন। তিনি ময়মনসিংহের বাংলাদেশ কৃষি বিশ্ববিদ্যালয় (বিএইউ) থেকে ১৯৭৯ সালে ডক্টর অব ভেটেরিনারি মেডিসিন (ডিভিএম) এবং ১৯৮০ সালে স্নাতকোত্তর (এমএসসি) ডিগ্রি লাভ করেন। ১৯৯০ সালে তিনি উচ্চশিক্ষার জন্য বাংলাদেশ কৃষি গবেষণা কাউন্সিল (বিএআরসি)/ইউএসএইড কর্তৃক ফেলোশিপ গ্রান্ট লাভ করেন এবং ফিলিপাইনের অবস্থিত ফিলিপাইন বিশ্ববিদ্যালয়, লস বানোস (ইউপিএলবি) থেকে ১৯৯৩ সালে পিএইচডি ডিগ্রি অর্জন করেন। এছাড়াও তিনি দেশে-বিদেশে একাধিক পেশাগত প্রশিক্ষণ লাভ করেছেন।
মতিয়ার রহমান হাওলাদার ১৯৮২ সালে বাংলাদেশ সিভিল সার্ভিস (বিসিএস-লাইভস্টক ক্যাডার) পরীক্ষায় উত্তীর্ণ হয়ে বাগেরহাটের চিতলমারীতে উপজেলা প্রাণিসম্পদ কর্মকর্তা (ইউএলও) হিসেবে কর্মজীবন শুরু করেন। ১৯৮৩ সালে তিনি বাংলাদেশ কৃষি ব্যাংকে (বিকেবি) ঊর্ধ্বতন কর্মকর্তা নিযুক্ত হন। সেখানে তিনি ১৯৮৭ সাল পর্যন্ত শাখা ব্যবস্থাপক এবং ঊর্ধ্বতন কর্মকর্তা হিসেবে কাজ করেন। ১৯৮৭ সালে তিনি বাংলাদেশ প্রাণিসম্পদ গবেষণা ইনস্টিটিউটে (বিএলআরআই) বৈজ্ঞানিক কর্মকর্তা হিসেবে যোগদান করেন এবং ১৯৯১ সালে ঊর্ধ্বতন বৈজ্ঞানিক কর্মকর্তা হিসেবে পদোন্নতি লাভ করেন।
তিনি ২০০০ সালে তৎকালীন সিলেট সরকারি ভেটেরিনারি কলেজে ফিজিওলজি বিভাগে সহযোগী অধ্যাপক হিসেবে শিক্ষকতা জীবন শুরু করেন। ২০০৩ সালে তিনি অধ্যাপক পদে পদোন্নতি পান। ২০০৬ সালে বাংলাদেশ সরকার সিলেট সরকারি ভেটেরিনারি কলেজকে বিলুপ্ত করে সিলেট কৃষি বিশ্ববিদ্যালয় প্রতিষ্ঠা করলে যেখানেও তিনি ফিজিওলজির অধ্যাপক হিসেবে নিযুক্ত হন।
দীর্ঘ কর্মজীবনে হাওলাদার সিকৃবির ফিজিওলজি বিভাগের প্রধান, মৎস্য বিজ্ঞান অনুষদ এবং ভেটেরিনারি, এনিম্যাল ও বায়োমেডিক্যাল সায়েন্সেস অনুষদের ডিন, সিন্ডিকেট সদস্য, ছাত্র পরামর্শ ও নির্দেশনা দপ্তরের পরিচালকসহ বিভিন্ন গুরুত্বপূর্ণ পদে দায়িত্ব পালন করেছেন। এছাড়াও তিনি একাধিক শিক্ষক ও ছাত্র সংগঠনের নেতৃত্ব দিয়েছেন।
মতিয়ার রহমান হাওলাদার ২০১৮ সালের ২৪ সেপ্টেম্বর পরবর্তী চার বছরের জন্য সিলেট কৃষি বিশ্ববিদ্যালয়ের উপাচার্য হিসেবে নিয়োগ লাভ করেন এবং ২৮ সেপ্টেম্বর আনুষ্ঠানিকভাবে বিশ্ববিদ্যালয়টির উপাচার্যের দায়িত্বভার গ্রহণ করেন।
হাওলাদার দেশীয় ও আন্তর্জাতিক জার্নালে প্রকাশিত প্রায় একশ গবেষণা নিবন্ধ ও একটি বইয়ের লেখক/সহ-লেখক। তিনি বহু সম্মেলনে গবেষণা প্রবন্ধ উপস্থাপন করেছেন। অধ্যাপক মতিয়ার উল্লেখযোগ্য সংখ্যক স্নাতকোত্তর ও পিএইচডি পর্যায়ের শিক্ষার্থীর তত্ত্বাবধায়ক। এছাড়াও একাধিক গবেষণা প্রকল্প বাস্তবায়নের অভিজ্ঞতা রয়েছে তার।
তিনি "বঙ্গবন্ধু কৃষিজীবী পরিষদ", "বাংলাদেশ সোসাইটি ফর প্যারাসাইটোলজি", "বাংলাদেশ সোসাইটি ফর ভেটেনারি এডুকেশন এন্ড রিসার্চ" এবং "কৃষিবিদ ইনস্টিটিউশন বাংলাদেশ"-সহ বিভিন্ন পেশাজীবী সংগঠনের সক্রিয় সদস্য।
মতিয়ার রহমান গবেষণা কাজের জন্য একাধিক ফেলোশিপ ও বৃত্তি লাভ করেছেন।
১১৪ নং ওয়ার্ড, কলকাতা পৌরসংস্থা

ওয়ার্ড নং ১১৪, কলকাতা পৌরসংস্থা (পূর্ব পুটিয়ারি) হ'ল কলকাতা পৌরসংস্থার বরো নং ১১ র একটি প্রশাসনিক বিভাগ । এর চারপাশে রয়েছে বাঁশদ্রোণী, পশ্চিম পুটিয়ারি, কুঁদঘাট, হরিদেবপুর (আংশিক), রাজপুর সোনারপুর (আংশিক) (রানিয়া ৩০ ফুট) রামকান্তপুর (বেহালা পূর্ব বিধানসভা কেন্দ্রর অধীনে, পিনকোড -৭০০ ১০৪) (আংশিক) উপরের সমস্তটি কাছাকাছি হিসাবে। এই অঞ্চলটি ভারতের দেশের পশ্চিমবঙ্গ রাজ্যের কলকাতা শহরে টালির নালা (আদিগঙ্গা) দক্ষিণে অবস্থিত।
ওয়ার্ড নং ১১৪ এর উত্তরে টালির নালা (আদি গঙ্গা) দ্বারা সীমাবদ্ধ; পূর্ব দিকে বান্দিপুর রোড এবং অনানদা প্যালি; দক্ষিণে বাঁশদ্রোনি, চাকদহ এবং পূর্ব পুটিয়ারি মাউজাস; এবং পশ্চিমে কেওরপুকুর খাল। 
ওয়ার্ডটি কলকাতা পুলিশের দক্ষিণ শহরতলির বিভাগের রিজেন্ট পার্ক থানা পরিবেশন করে। এটি 45 / ডি / 2 এ, মুর অ্যাভিনিউ, কলকাতা -৭০০ ০৪০ এ অবস্থিত।
পাটুলি মহিলা থানা দক্ষিণ শহরতলির বিভাগের অধীনস্থ সমস্ত পুলিশ জেলাগুলির অধীনে আছে নেতাজি নগর, যাদবপুর, কসবা, রিজেন্ট পার্ক, বাঁশদ্রোণী, গড়ফা এবং পাটুলি । 
ওয়ার্ডটি একটি সিটি মিউনিসিপাল কর্পোরেশন কাউন্সিলের নির্বাচনী অঞ্চল গঠন করে এবং টলিগঞ্জ (বিধানসভা কেন্দ্র) এবং যাদবপুর (লোকসভা কেন্দ্র) এর একটি অংশ ।
এই অঞ্চলটি টালিগঞ্জ (বিধানসভা কেন্দ্র) এর কেন্দ্রর একটি অংশ।
এই অঞ্চলটি যাদবপুর লোকসভা কেন্দ্রর একটি অংশ।
বন্দরনায়েকে আন্তর্জাতিক বিমানবন্দর

বন্দরনায়েকে আন্তর্জাতিক বিমানবন্দর (; ) শ্রীলঙ্কার প্রধান আন্তর্জাতিক বিমানবন্দর। এটি রাজধানী কলম্বোতে অবস্থিত। দেশটির প্রাক্তন প্রধানমন্ত্রী সলোমন বন্দরনায়েকেের নামে এই বিমানবন্দরটি তৈরি করা হয়। এই বিমানবন্দরে মোট ৩টি টার্মিনাল রয়েছে।
শ্রীলঙ্কার একমাত্র বিমান বন্দর এটি, দ্বিতীয় বিশ্বযুদ্ধ চলাকালীন ব্রিটিশ বিমান বাহিনীর ব্যবহারের জন্য ব্রিটিশরাই এটি সর্বপ্রথম তৈরি করে এবং ১৯৪৮ শ্রীলঙ্কার স্বাধীনতার সময়ে ব্রিটিশরা বিমান বন্দরটি পরিত্যক্ত ফেলে যায়, স্বাধীন শ্রীলঙ্কায় ১৯৫৪ সালে বিমান বন্দরটি চালু করার চিন্তা করা হয় এবং ১৯৬৭ সালে চালু হয়। শ্রীলঙ্কার বিদেশগামী যাত্রীরা আগে জাহাজের মাধ্যমে বিদেশে গমন করতেন। এই বিমানবন্দরটি কটুনায়েকে আন্তর্জাতিক বিমান বন্দর নামে ১৯৬৭ সালে ভালো করে চালু হয়। ১৯৭০ সালে বিমান বন্দরটির নাম 'বন্দরনায়েকে আন্তর্জাতিক বিমান বন্দর' রাখা হলেও ১৯৭৭ সালে 'কটুনায়েকে আন্তর্জাতিক বিমান বন্দর' রাখা হয়; ১৯৯৫ সালে পুনরায় এটির নাম রাখা হয় 'বন্দরনায়েকে আন্তর্জাতিক বিমান বন্দর'।
বন্দরনায়েকে আন্তর্জাতিক বিমান বন্দরে একটি একক রানওয়ে (০৪/২২) রয়েছে, একটি পিচ পৃষ্ঠের সাথে। টেক অফ এবং অবতরণ দূরত্ব যথাক্রমে ৩,৪৪১ মিটার এবং ৩,৩৫০ মি.। তদুপরি, বন্দরের সম্প্রসারণ প্রকল্পের দ্বিতীয় ধাপের দ্বিতীয় রানওয়েটিও রয়েছে, এটিও দ্বিতীয় রানওয়েতে আরও একটি ট্যাক্সিওয়ের সাথে এ-৩৮০ সামঞ্জস্য করতে সক্ষম।
গিতেগা

গিতেগা মধ্য আফ্রিকার রাষ্ট্র বুরুন্ডির রাজধানী নগরী। এটি বুরুন্ডির ২য় বৃহত্তম নগরী যা দেশটির কেন্দ্রভাগে বুরুন্ডীয় কেন্দ্রীয় মালভূমিতে অবস্থিত। এটি দেশটির প্রাক্তন রাজধানী ও বৃহত্তম নগরী বুজুম্বুরা-র প্রায় ৬২ কিলোমিটার পূর্বে অবস্থিত।) শহরটি ১৯৬৬ সালে বুরুন্ডি রাজ্যের অবলুপ্তির আগ পর্যন্ত রাজ্যটির রাজধানী ছিল। বুরুন্ডির রাষ্ট্রপতি পিয়ের এনকুরুঞ্জিজা ২০১৮ সালের ডিসেম্বর মাসে ঘোষণা দেন যে তিনি ২০০৭ সালে দেয়া প্রতিশ্রুতি অনুযায়ী গিতেগাকে রাজনৈতিক রাজধানীর মর্যাদায় পুনরাসীন করবেন, তবে বুজুম্বুরা অর্থনৈতিক রাজধানী ও ব্যবসাবাণিজ্যের কেন্দ্র হিসেবে বজায় থাকবে। ২০১৯ সালের ১৬ই জানুয়ারি তারিখে বুরুন্ডির সংসদে একটি ভোটে গিতেগাকে আনুষ্ঠানিকভাবে বুরুন্ডির রাজধানী ঘোষণা করা হয়। ঘোষণার তিন বছরের মধ্যে সরকারের সমস্ত শাখা সেখানে স্থানান্তর করার পরিকল্পনা রয়েছে।
মামুদজু

মামুদজু (; ; শিমাওরে কমোরীয়: "মোমোজু") ফরাসি সামুদ্রিক অঞ্চল ও সামুদ্রিক দেপার্ত্যমঁ (জেলা) মায়োতের রাজধানী নগরী। এটি ভারত মহাসাগরে মায়োতের প্রধান দ্বীপ গ্রঁদ-তের বা স্থানীয় ভাষায় মাওরে দ্বীপে অবস্থিত। এটি মায়োতের সর্বাধিক জনবহুল পৌরসভা বা কোম্যুন।
১৯৭৭ সালে শহরটিকে মায়োতের রাজধানী নির্বাচন করা হয়। ২০১৭ সালের হিসাব অনুযায়ী এখানে ৭১ হাজারের কিছু বেশি অধিবাসী ছিল।
সাঁ দ্যনি, রেউনিওঁ

সাঁ দ্যনি () ভারত মহাসাগরে অবস্থিত ফ্রান্সের সামুদ্রিক দেপার্ত্যমঁ ও রেজিওঁ রেউনিওঁ-র প্রেফেকত্যুর তথা প্রশাসনিক রাজধানী। নগরীটি রেউনিওঁ দ্বীপের উত্তরতম বিন্দুতে সাঁ-দ্যনি নদীর মোহনার কাছে অবস্থিত। রেউনিওঁ-র স্থানীয় ক্রেওল ভাষাতে এটি সিন্দনি (Sin-Dni) নামেও পরিচিত।
সাঁ দ্যনি ফ্রান্সের সামুদ্রিক দেপার্ত্যমঁগুলির কোম্যুন বা পৌরসভাগুলির মধ্যে সবচেয়ে জনবহুল। এমনকি সমগ্র ফরাসি রাষ্ট্রের মধ্যে এটি বিংশতিতম জনবহুল নগরী। ২০১৮ সালের জনগণনা অনুযায়ী সাঁ দ্যনি মহানগর এলাকাতে ৩ লক্ষ ৯ হাজারেরও বেশি অধিবাসী বাস করতেন। এদের মধ্যে প্রায় দেড় লক্ষ লোক মূল সাঁ দ্যনি নগরীতে এবং বাকীরা প্রতিবেশী কোম্যুন যেমন লা পোসেসিওঁ, সাঁত-মারি, সাঁত-স্যুজান, সাঁতঁদ্রে ও ব্রা-পানোঁতে বাস করে।
শহরটি ১৭৩৮ সালে রেউনিওঁর রাজধানীর মর্যাদা লাভ করেছিল।
২০১৪ কমনওয়েলথ গেমসে ভারত

ভারত যুক্তরাজ্যের স্কটল্যান্ডের গ্লাসগো শহরে আয়োজিত ২০১৪ কমনওয়েলথ গেমস এ অংশগ্রহণ করে।
 ফিল্ড ইভেন্টগুলি
দ্রষ্টব্য : মহিলাদের 53-এ কেজি বিভাগে ভারতের স্বাতী সিং ব্রোঞ্জ পদক জিতেছিলেন এবং নাইজেরিয়ার স্বর্ণপদক চিকা অমলাহা নমুনা এ ও নমুনা বিয়ের জন্য ইতিবাচক পরীক্ষার পরে সন্তোষী মাত্সাকে রৌপ্যপদে উন্নীত করা হয়েছে এবং শুক্রবার বিকেলে শুনানির পরে তাকে অযোগ্য ঘোষণা করা হয়েছিল (১ আগস্ট)
ওয়াগাদুগু

ওয়াগাদুগু (; , , ) বুর্কিনা ফাসোর রাজধানী ও বৃহত্তম শহর। এটি দেশটির প্রশাসনিক, যোগাযোগ, সাংস্কৃতিক ও অর্থনৈতিক কেন্দ্র। ২০১৯ সালের হিসাবে নগরীটির জনসংখ্যা ২৪ লক্ষেরও বেশি। এটিকে প্রায়ই সংক্ষেপে "ওয়াগা" নামে ডাকা হয়। ফরাসিতে শহরের অধিবাসীদেরকে "ওয়াগালে" নামে ডাকা হয়।
বস্ত্র ও খাদ্য প্রক্রিয়াজাতকরণ ওয়াগাদুগু-র প্রধান দুই শিল্প। এখানে একটি আন্তর্জাতিক বিমানবন্দর আছে, যার নাম তোমা সাঙ্কারা আন্তর্জাতিক বিমানবন্দর। শহরটি রেলপথে প্রতিবেশী দেশ কোত দিভোয়ারের (আইভরি কোস্ট) আবিজঁ নগরীর সাথে সংযুক্ত। এছাড়া কায়া নগরীর সাথে মালামালবাহী রেলগাড়ির সংযোগ আছে। এখান থেকে অনেকগুলি মহাসড়ক উৎসারিত হয়েছে, যেগুলির মাধ্যমে নাইজারের নিয়ামে ও দক্ষিণ-পশ্চিমে কোত দিভোয়ারের সাথে শহরটি সড়কপথে সংযুক্ত। ওয়াগাদুগুতে পশ্চিম আফ্রিকার বৃহত্তম বাজারগুলির একটি অবস্থিত। ২০০৩ সালে বাজারটি পুড়ে গিয়েছিল; তবে সম্প্রতি এটিকে পুনরায় চালু করা হয়েছে। এছাড়া এখানকার দর্শনীয় স্থানের মধ্যে আছে বুর্কিনা ফাসো-র জাতীয় জাদুঘর, মোরো-নাবা প্রাসাদ, বুর্কিনা ফাসো-র জাতীয় সঙ্গীত জাদুঘর এবং অনেকগুলি কারুশিল্প বাজার।